title: Απόφαση (ΕΕ) 2017/1639 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/171

         ΑΠΌΦΑΣΗ (ΕΕ) 2017/1639 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2015, που συνοδεύεται από την απάντηση του Κέντρου (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στο Κέντρο όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0054/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994, για τη δημιουργία Μεταφραστικού Κέντρου των οργάνων της Ευρωπαϊκής Ένωσης (4), και ιδίως το άρθρο 14,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0075/2017),

               1.

               χορηγεί απαλλαγή στη διευθύντρια του Μεταφραστικού Κέντρου των Οργάνων της Ευρωπαϊκής Ένωσης όσον αφορά την εκτέλεση του προϋπολογισμού του Κέντρου για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στη διευθύντρια του Μεταφραστικού Κέντρου των Οργάνων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 27.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 314 της 7.12.1994, σ. 1.

      (5)  ΕΕ L 328 της 7.12.2013, σ. 42.


Avis juridique important

|

31989D0454

89/454/ΕΟΚ: Απόφαση του Συμβουλίου της 24ης Ιουλίου 1989 για το διορισμό ενός μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 220 της 29/07/1989 σ. 0078 - 0078

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Ιουλίου 1989  για τον διορισμό ενός μέλους της Οικονομικής και Κοινωνικής Επιτροπής  (89/454/ΕΟΚ, Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,  τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,  την απόφαση του Συμβουλίου της 15ης Σεπτεμβρίου 1986 σχετικά με τον διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1),  Επειδή μετά την παραίτηση του κ. Jean-Claude Clavel, που γνωστοποιήθηκε στο Συμβούλιο στις 19 Μαΐου 1989, έχει κενωθεί θέση μέλους της Επιτροπής αυτής,  Έχοντας υπόψη της υποψηφιότητες που υποβλήθηκαν από τη Μόνιμη Αντιπροσωπία της Γαλλίας στις 23 Μαΐου 1989,  Αφού έλαβε τη θετική γνώμη της Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:  Άρθρο μόνο  Ο κ. Charles Pelletier διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Jean- Claude Clavel για το υπόλοιπο της θητείας του δηλαδή έως τις 20 Σεπτεμβρίου 1990.  Βρυξέλλες, 24 Ιουλίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. C 244 της 30. 9. 1986, σ. 2.


Σημαντική ανακοίνωση νομικού περιεχομένου

|

E2000C0106(02)

Άδεια για τη χορήγηση κρατικής ενίσχυσης σύμφωνα με το άρθρο 61 της συμφωνίας ΕΟΧ και με το άρθρο 1, παράγραφος 3 του πρωτοκόλλου 3 της συμφωνίας για την Εποπτεύουσα Αρχή και το Δικαστήριο - Απόφαση της Εποπτεύουσας Αρχής της ΕΖΕΣ να μην προβάλει αντιρρήσεις

Επίσημη Εφημερίδα αριθ. C 003 της 06/01/2000 σ. 0005 - 0005

Άδεια για τη χορήγηση κρατικής ενίσχυσης σύμφωνα με το άρθρο 61 της συμφωνίας ΕΟΧ και με το άρθρο 1, παράγραφος 3 του πρωτοκόλλου 3 της συμφωνίας για την Εποπτεύουσα Αρχή και το ΔικαστήριοΑπόφαση της Εποπτεύουσας Αρχής της ΕΖΕΣ να μην προβάλει αντιρρήσεις(2000/C 3/05)Ημερομηνία έγκρισης: 10 Νοεμβρίου 1999Κράτος ΕΖΕΣ: ΝορβηγίαΑριθ. ενίσχυσης: 95-007Τίτλος: Κοινοποίηση του νέου καθεστώτος ενισχύσεων "Prosjektutviklingstilskudd"Στόχος: Κατά πρώτο λόγο η ενίσχυση της έρευνας και της ανάπτυξης και κατά δεύτερο η ενίσχυση των ΜΜΕΝομική βάση: Κρατικός προϋπολογισμός για το 1999, νόμος σχετικά με το ταμείο περιφερειακής ανάπτυξης της 3ης Ιουλίου 1992, αριθ. 97Ένταση ενίσχυσης: Μέχρι 50 % ακαθάριστη, συν 10 % επιπλέον για τις ΜΜΕ και 5 % επιπλέον για τις περιοχές περιφερειακής ενίσχυσης [άρθρο 61 παράγραφος 3, στοιχείο γ) ΕΟΧ]Ποσό ενίσχυσης: 100 εκατομμύρια νορβηγικές κορώνες (11,4 εκατομμύρια ευρώ) για την τετραετή περίοδο 1999-2002Διάρκεια: Επί τέσσερα έτη (1999-2002) με απόφαση που θα παίρνει κάθε χρόνο το νορβηγικό κοινοβούλιομε βάση τις πιστώσεις κρατικών ενισχύσεων


title: 2008/646/ΕΚ: Απόφαση της Επιτροπής, της 31ης Ιουλίου 2008 , για το διορισμό τακτικών και αναπληρωματικών μελών στην Παιδιατρική Επιτροπή που θα αντιπροσωπεύουν τους επαγγελματίες του τομέα της υγείας και τις ενώσεις των ασθενών (Κείμενο που παρουσιάζει ενδιαφέρον για τον ΕΟΧ)

text:
               7.8.2008

               EL

               Επίσημη Εφημερίδα της Ευρωπαϊκής Ένωσης

               L 212/5

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 31ης Ιουλίου 2008
   για το διορισμό τακτικών και αναπληρωματικών μελών στην Παιδιατρική Επιτροπή που θα αντιπροσωπεύουν τους επαγγελματίες του τομέα της υγείας και τις ενώσεις των ασθενών
   (Κείμενο που παρουσιάζει ενδιαφέρον για τον ΕΟΧ)
   (2008/646/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τα παιδιατρικά φάρμακα και για την τροποποίηση του κανονισμού (ΕΟΚ) αριθ. 1768/92, της οδηγίας 2001/20/ΕΚ, της οδηγίας 2001/83/ΕΚ και του κανονισμού (ΕΚ) αριθ. 726/2004 (1), και ιδίως το άρθρο 4 παράγραφος 1,
   Εκτιμώντας τα ακόλουθα:

               (1)

               Το άρθρο 4 παράγραφος 1 του κανονισμού (ΕΚ) αριθ. 1901/2006 απαιτεί από την Επιτροπή να διορίσει αντιπροσώπους των επαγγελματιών του τομέα της υγείας και των ενώσεων ασθενών στην Παιδιατρική Επιτροπή του Ευρωπαϊκού Οργανισμού Φαρμάκων (EMEA).

               (2)

               Σύμφωνα με το άρθρο 4 παράγραφος 1 του κανονισμού (ΕΚ) αριθ. 1901/2006, η Επιτροπή πραγματοποίησε δημόσια πρόσκληση εκδήλωσης ενδιαφέροντος. Ζητήθηκε η γνώμη του Ευρωπαϊκού Κοινοβουλίου σχετικά με το αποτέλεσμα της αξιολόγησης των αιτήσεων που παραλήφθηκαν στο πλαίσιο της εν λόγω πρόσκλησης εκδήλωσης ενδιαφέροντος.

               (3)

               Τα τακτικά και αναπληρωματικά μέλη της επιτροπής διορίζονται για τριετή περίοδο η οποία αρχίζει την 1η Αυγούστου 2008,

         ΑΠΟΦΑΣΙΖΕΙ:
   Άρθρο μόνο
   1.   Τα ακόλουθα πρόσωπα διορίζονται ως τακτικά και αναπληρωματικά μέλη της Παιδιατρικής Επιτροπής, με σκοπό να αντιπροσωπεύουν τους επαγγελματίες του τομέα της υγείας για τριετή περίοδο η οποία αρχίζει την 1η Αυγούστου 2008:

               —

               Τακτικό μέλος: Jean Pierre ABOULKNER,

               —

               Αναπληρωματικό μέλος: Alexandra COMPAGNUCCI,

               —

               Τακτικό μέλος: David SPENSER,

               —

               Αναπληρωματικό μέλος: Alan SMYTH,

               —

               Τακτικό μέλος: Adriana CECI,

               —

               Αναπληρωματικό μέλος: Paolo PAOLUCCI.

         2.   Τα ακόλουθα πρόσωπα διορίζονται ως τακτικά και αναπληρωματικά μέλη της Παιδιατρικής Επιτροπής, με σκοπό να αντιπροσωπεύουν τις ενώσεις ασθενών για τριετή περίοδο η οποία αρχίζει την 1η Αυγούστου 2008:

               —

               Τακτικό μέλος: Tsvetana SCHYNS-LIHARSKA,

               —

               Αναπληρωματικό μέλος: Karen AIACH,

               —

               Τακτικό μέλος: Michal ODERMARSKY,

               —

               Αναπληρωματικό μέλος: Milena STEVANOVIC,

               —

               Τακτικό μέλος: Annagrazia ALTAVILLA,

               —

               Αναπληρωματικό μέλος: Dominique GIOCANTI.

      Βρυξέλλες, 31 Ιουλίου 2008.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 378 της 27.12.2006, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1902/2006 (ΕΕ L 378 της 27.12.2006, σ. 20).


Avis juridique important

|

31986D0201

86/201/ΕΟΚ, Ευρατόμ, ΕΚΑΧ: Απόφαση του Ευρωπαϊκού Κοινοβουλίου της 18ης Απριλίου 1986 που χορηγεί απαλλαγή στην Επιτροπή για την εκτέλεση του προϋπολογισμού των Ευρωπαϊκών Κοινοτήτων για το οικονομικό έτος 1984 όσον αφορά τα τμήματα Ι—Κοινοβούλιο, ΙΙ—Συμβούλιο, ΙΙΙ—Επιτροπή, IV-Δικαστήριο, V-Ελεγκτικό Συνέδριο

Επίσημη Εφημερίδα αριθ. L 150 της 04/06/1986 σ. 0021 - 0026

***** ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 18ης Απριλίου 1986  που χορηγεί απαλλαγή στην Επιτροπή για την εκτέλεση του προϋπολογισμού των Ευρωπαϊκών Κοινοτήτων για το οικονομικό έτος 1984 όσον αφορά τα τμήματα Ι-Κοινοβούλιο, ΙΙ-Συμβούλιο, ΙΙΙ-Επιτροπή, IV-Δικαστήριο, V-Ελεγκτικό Συνέδριο  (86/201/ΕΟΚ, Ευρατόμ, ΕΚΑΧ)  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78ζ,  - Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  - Έχοντας υπόψη τη συνθήκη για την ίδρυση της Ευρωπαϊκής Κονότητας Ατομικής Ενέργειας, και ιδίως το άρθρο 180β,  - Έχοντας υπόψη τον προϋπολογισμό και το διορθωτικό και συμπληρωματικό προϋπολογισμό για το οικονομικό έτος 1984,  - Έχοντας υπόψη το λογαριασμό εσόδων και δαπανών και τον ισολογισμό σχετικά με το οικονομικό έτος 1984 (1),  - Έχοντας υπόψη την έκθεση του Ελεγκτικού Συνεδρίου σχετικά με το οικονομικό έτος 1984 και τις απαντήσεις των θεσμικών οργάνων (2),  - Έχοντας υπόψη τη σύσταση του Συμβουλίου σχετικά με τη χορήγηση απαλλαγής προς την Επιτροπή (C2-2/86),  - Έχοντας υπόψη την πρόταση ψηφίσματος του κ. Fich και άλλων εξ ονόματος της Σοσιαλιστικής Ομάδας σχετικά με την απόφαση της Επιτροπής όσον αφορά τη χορήγηση βοήθειας προς την Τουρκία βάσει του τρίτου χρηματοδοτικού πρωτοκόλλου για το οικονομικό έτος 1984 (έγγρ. Β2-895/85),  - Έχοντας υπόψη την έκθεση της Επιτροπής Ελέγχου του Προϋπολογισμού, τις γνωμοδοτήσεις της Πολιτικής Επιτροπής, της Επιτροπής Ενεργείας, Έρευνας και Τεχνολογίας, της Επιτροπής Κοινωνικών Υποθέσεων Απασχολήσεως, της Επιτροπής Περιφερειακής Πολιτικής και Χωροταξίας, της Επιτροπής Αναπτύξεως και Συνεργασίας καθώς και τα επισυναπτόμενα έγγραφα εργασίας που αφορούν τους διάφορους τομείς της κοινοτικής πολιτικής (έγγρ. Α2-15/86 και έγγρ. Α2-15/86/παρ.),  - Έχοντας υπόψη το γεγονός ότι η αρχή του προϋπολογισμού ενέκρινε τα ακόλουθα ποσά για το οικονομικό έτος 1984 (προϋπολογισμός και διορθωτικός και συμπληρωματικός προϋπολογισμός 1/84):  Έσοδα 27 252 925 135 ECU  Πιστώσεις υποχρεώσεων 30 277 996 915 ECU  Πιστώσεις πληρωμών 27 270 667 028 ECU  1. Χορηγεί απαλλαγή στην Επιτροπή για την εκτέλεση του προϋπολογισμού του 1984 βάσει των ακόλουθων ποσών:  Α. Έσοδα και δαπάνες για το οικονομικό έτος 1984  1.2 //  // (ECU)   // 1. Έσοδα   //   // Έσοδα για το έτος 1984   // 26 052 434 892   // Μεταφορές από το 1983 οι οποίες έχουν παραγραφεί   // 287 394 594   // Έσοδα εκ συναλλάγματος  // 25 016 688   // Πιστώσεις προερχόμενες από πιστώσεις που μεταφέρθηκαν από το 1983   // 17 741 893   // Σύνολο   // 26 382 588 067   // 2. Δαπάνες   //   // Εκτελεσθείσες πληρωμές για το οικονομικό έτος   // 26 119 177 060   // Πιστώσεις που μεταφέρθηκαν στο 1985   // 1 090 095 454   // Έσοδα που προορίζονται για καταβολή   // 652 970   // Σύνολο   // 27 209 925 484   // 3. Ισοζύγιο του έτους (1 - 2) (Έλλειμμα)   // - 827 337 417  Β. Ισολογισμός της 31ης Δεκεμβρίου 1984  1.2 // Ενεργητικό   //   // Πάγιο ενεργητικό   // 11 612 581 117   // Στοιχεία εκμετάλλευσης (αποθέματα)   // 99 055 332  // Κυκλοφορούν ενεργητικό   // 2 002 866 692   // Διαθέσιμα  // 1 376 738 335   // Μεταβατικοί λογαριασμοί   // 221 348 765   // Σύνολο   // 15 312 590 241   // Παθητικό   //   // Πάγιο κεφάλαιο   // 12 043 778 676  // Βραχυπρόθεσμες υποχρεώσεις   // 2 995 530 417  // Μεταβατικοί λογαριασμοί   // 273 281 148   // Σύνολο   // 15 312 590 241  2. Καταγράφει τις παρατηρήσεις του στο ψήφισμα το οποίο αποτελεί μέρος της παρούσας απόφασης.  3. Αναθέτει στον Πρόεδρό του να διαβιβάσει την παρούσα απόφαση και το ψήφισμα με τις παρατηρήσεις του στην Επιτροπή, το Συμβούλιο, το Δικαστήριο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).  1.2 // Γενικός Γραμματέας  Enrico VINCI   // Πρόεδρος  Pierre PFLIMLIN  (1) COM(85) 185 έως 189 τελικό.  (2) ΕΕ αριθ. C 326 της 16. 12. 1985.  ΨΗΦΙΣΜΑ  που περιέχει τις παρατηρήσεις οι οποίες αποτελούν συστατικό μέρος της απόφασης περί χορηγήσεως απαλλαγής για την εκτέλεση του προϋπολογισμού των Ευρωπαϊκών Κοινοτήτων για το οικονομικό έτος 1984  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - Έχοντας υπόψη το άρθρο 85 του Δημοσιονομικού Κανονισμού της 21ης Δεκεμβρίου 1977 (1), σύμφωνα με το οποίο απαιτείται από κάθε όργανο της Κοινότητας να λαμβάνει όλα τα προσήκοντα μέτρα για να δοθεί συνέχεια στις παρατηρήσεις που περιέχονται στις αποφάσεις απαλλαγής,  - Διαπιστώνοντας ότι σύμφωνα με το ίδιο άρθρο απαιτείται επίσης από τα όργανα, κατόπιν αιτήσεως του Ευρωπαϊκού Κοινοβουλίου, να υποβάλουν έκθεση για τα μέτρα που έλαβαν υπό το πρίσμα των παρατηρήσεων του Κοινοβουλίου και, ειδικότερα, για τις οδηγίες που έδωσαν σε εκείνες από τις διευθύνσεις τους που είναι αρμόδιες για την εκτέλεση του προϋπολογισμού,  - Έχοντας υπόψη την πρόταση ψηφίσματος του κ. Fich και άλλων εξ ονόματος της Σοσιαλιστικής Ομάδας σχετικά με την απόφαση της Επιτροπής όσον αφορά τη χορήγηση βοήθειας προς την Τουρκία βάσει του τρίτου χρηματοδοτικού πρωτόκολλου για το οικονομικό έτος 1984 (έγγρ. Β2-895/85),  - Έχοντας υπόψη την έκθεση της Επιτροπής Ελέγχου του Προϋπολογισμού και τα άλλα έγγραφα που αναφέρονται στην απόφαση περί απαλλαγής (έγγρ. Α2-15/86),  Ι. Γενικές παρατηρήσεις όσον αφορά τη δημοσιονομική πολιτική  1. Υπογραμμίζει ότι το οικονομικό έτος 1984 απετέλεσε χρονιά σταθμό εφόσον κατ' αυτό εξαντλήθηκαν οι ίδιοι πόροι.  2. Επισημαίνει ότι, λόγω της εξάντλησης του 1 % του ΦΠΑ, η Κοινότητα διαπίστωσε με το συμπληρωματικό προϋπολογισμό 1/84 την ύπαρξη ελλείμματος που είχε προβλέψει να καλύψει αφενός με την προκαταβολική χρησιμοποίηση του υπολοίπου του οικονομικού έτους, μέχρι 266 εκατομμύρια ECU και αφετέρου με τις επιστρεφόμενες προκαταβολές των κρατών μελών, μέχρι 1 003 εκατομμύρια ECU.  3. Διαπιστώνει ότι από το ποσό των επιστρεφομένων προκαταβολών που προβλεπόταν να καταβληθεί από τα κράτη μέλη κατά τη διάρκεια του οικονομικού έτους καταβλήθηκαν μόνο 593 εκατομμύρια ECU, και ότι εξάλλου το έλλειμμα του οικονομικού έτους τελικά καθορίσθηκε σε 827 εκατομμύρια ECU· υπογραμμίζει τους κινδύνους που διατρέχει η οικονομική αυτονομία της Κοινότητας με τέτοιες λύσεις.  4. Υπογραμμίζει ότι το μέγεθος του ελλείμματος οφείλεται τόσο στην εξάντληση των ιδίων πόρων όσο και στην απουσία αυστηρών κριτηρίων στην πρόβλεψη των εσόδων τα οποία υπερεκτιμήθηκαν ενώ αντίθετα το ύψος των δαπανών υπεκτιμήθηκε.  5. Κρίνει ότι η εκτέλεση του προϋπολογισμού του 1984 δεν ανταποκρίνεται επαρκώς στους στόχους που τέθηκαν· υπογραμμίζει ότι ευθύνες φέρουν από κοινού για το θέμα αυτό η Επιτροπή (λάθη διαχείρισης, γραφειοκρατία, ανακριβείς προβλέψεις και ανεπαρκής πρόβλεψη των δαπανών στον προϋπολογισμό), το Συμβούλιο (παρεμβάσεις στη διαχείριση, νομοθετική και χρηματοδοτική εμπλοκή), οι εθνικές διοικήσεις (ακατάλληλες διαδικασίες) και η Αρχή του Προϋπολογισμού (εγγραφή πιστώσεων χωρίς να υπάρχει ρεαλιστική πιθανότητα εκτέλεσης).  6. Υπενθυμίζει τις ειδικές ευθύνες που φέρει η Επιτροπή σε περίπτωση μη διαφανούς διαχείρισης των Διαρθρωτικών Ταμείων· προειδοποιεί την Επιτροπή για τους κινδύνους που ενέχει η χρήση παρόμοιων μεθόδων και της ζητεί να εξυγιάνει το ταχύτερο την κατάσταση που δημιουργήθηκε.  7. Κρίνει ότι οποιαδήποτε απόφαση της Κοινότητας που συνεπάγεται νέες δαπάνες θα πρέπει να συνοδεύεται με τη λήψη μέτρων που θα προβλέπουν επακριβώς την κάλυψη των δαπανών.  8. Υπενθυμίζει ότι είναι σημαντικό κάθε κοινοτική πολιτική να επιδιώκει μεγαλύτερη αποτελεσματικότητα και να επιτρέπει μεγαλύτερες οικονομίες σε σχέση με την αντίστοιχη πολιτική που ασκείται σε εθνικό επίπεδο.  9. Προτείνει τη σύσταση πυρήνα προβληματισμού που, με βάση τα στοιχεία που θα παρέχονται από την Επιτροπή σχετικά με τη δημοσιονομική διαχείριση και πρόβλεψη, θα αναζητεί τις λύσεις για τα προβλήματα ανισορροπίας του προϋπολογισμού.  10. Αποδοκιμάζει ως αντιβαίνουσα στις συνθήκες την πρακτική της Κοινότητας η οποία συνίσταται στην επιδιόρθωση μίας « απαράδεκτης κατάστασης» μέσω των επιστροφών επί των εσόδων· κρίνει ότι η εν λόγω πρακτική που δεν λαμβάνει υπόψη τα οικονομικά πλεονεκτήματα, αποτελεί εξαιρετικά ανασχετικό για την ολοκλήρωση της Κοινότητας παράγοντα.  11. Παρατηρεί ότι οι υποχρεώσεις που αναλήφθηκαν στα πλαίσια του τρέχοντος και των προηγουμένων οικονομικών ετών και που δεν έχουν εκκαθαρισθεί ακόμη τείνουν να λάβουν ανησυχητικές διαστάσεις και καλεί συνεπώς το Συμβούλιο να αντιμετωπίσει την κατάσταση της μη επαρκούς εγγραφής των πιστώσεων πληρωμών στον προϋπολογισμό.  12. Θεωρεί απαραίτητο να καθορισθεί ισόρροπη σχέση μεταξύ των πιστώσεων υποχρεώσεων και των πιστώσεων πληρωμών.  13. Καλεί την Επιτροπή να λαμβάνει συστηματικά θέση, κατά τη διάρκεια της διαδικασίας του προϋπολογισμού, σχετικά με τις πραγματικές πιθανότητες εκτέλεσης των πιστώσεων που η Αρχή του προϋπολογισμού προβλέπει να εγγράψει στον προϋπολογισμό.  14. Ζητεί από την Επιτροπή να κάνει ευρύτερη χρήση του δικαιώματος που διαθέτει να χορηγεί δηλαδή τις πιστώσεις με βάση απλώς και μόνο την εγγραφή τους στον προϋπολογισμό και συγκεκριμένα τις πιστώσεις για τις σπουδές, τα πειραματικά προγράμματα και τις προπαρασκευαστικές ενέργειες, ιδίως όταν η εκτέλεση των πιστώσεων παγώνει λόγω απραξίας του Συμβουλίου.  15. Ζητεί από την Επιτροπή να ενημερώνει συστηματικά και αμέσως το Κοινοβούλιο, και ιδιαίτερα την Επιτροπή Ελέγχου του Προϋπολογισμού, για τις δυσκολίες εκτέλεσης των πιστώσεων που εγγράφονται μέσω τροπολογιών.  16. Αποδοκιμάζει την αποτυχία της Επιτροπής να τηρήσει τις προϋποθέσεις της παραγράφου 3 γ του μέρους IV της Κοινής Διακήρυξης στην οποία καλείται η Επιτροπή να υποβάλει εναλλακτικές προτάσεις σε περιπτώσεις που δεν έχουν χρησιμοποιηθεί πιστώσεις· αποδοκιμάζει την έλλειψη ευρείας ερμηνείας της Κοινής Διακήρυξης στην οποία μόνο συγκεκριμένα νέα κοινοτικά όργανα χρειάζονται νομική βάση, και την έλλειψη προγραμμάτων τα οποία έτσι και αλλιώς είχαν νομική βάση· καλεί την Επιτροπή να εξετάσει τους διάφορους τρόπους επίλυσης του προβλήματος αυτού και να υποβάλει ουσιαστικές προτάσεις.  17. Διαπιστώνει ότι η σύσταση διαρθρωτικών ταμείων δεν επέτυχε τους στόχους της, ότι η αρχή της προσθετικότητας σπάνια τηρήθηκε και ότι δεν δαπανήθηκαν σε όλες τις περιπτώσεις ορθολογικά τα σχετικά ποσά.  18. Προτείνει να γίνεται σαφής διάκριση αφενός μεταξύ των στόχων διαρθρωτικής πολιτικής και αφετέρου των κοινοτικών στόχων · προτείνει την ενίσχυση καθενός από τους στόχους αυτούς:  α) με την εκ βάθρων αναδιοργάνωση της διαχείρισης των ταμείων προκειμένου να αποφευχθεί η γραφειοκρατία και η αναποτελεσματικότητα που παρατηρείται σήμερα και με το να εξασφαλίζεται η εκπλήρωση των ανειλημμένων υποχρεώσεων·  β) με την υλοποίηση πραγματικών κοινοτικών διεθνικών ενεργειών οι οποίες θα αφορούν τουλάχιστον δύο κράτη μέλη.  19. Καλεί την Επιτροπή να προβαίνει τακτικά στην εκτίμηση όλων των κοινοτικών ενεργειών και να συντάσσει έκθεση υπόψη του Κοινοβουλίου και του Συμβουλίου.  20. Ζητεί από την Επιτροπή να ενημερώνει κατά περιόδους την Αρχή του προϋπολογισμού σχετικά με τις μεταφορές πιστώσεων στο εσωτερικό των κεφαλαίων.  21. Θέτει υπόψη του Συμβουλίου ότι ακόμη και αν συμμετέχει στη διαδικασία απαλλαγής ως γνωμοδοτικό όργανο, οφείλει να λαμβάνει γενικά θέση όσον αφορά τη χρηματοδότηση των Κοινοτήτων και ειδικά όσον αφορά τις παρατηρήσεις του Ελεγκτικού Συνεδρίου (και συγκεκριμένα όσον αφορά την επιφυλακτικότητα των κρατών μελών για τη δίωξη των απατών και ατασθαλιών και τη σχετική ενημέρωση της Επιτροπής).  22. Υπογραμμίζει ότι η στάση αυτή του Συμβουλίου οφείλεται στην πρακτική της λήψης απόφασης με ομοφωνία, η οποία ακολουθείται υπερβολικά συχνά, γεγονός που, στην περίπτωση αυτή, μειώνει αισθητά την αποτελεσματικότητα των αποφάσεων.  ΙΙ. Παρατηρήσεις σχετικά με τη διαχείριση επί μέρους τομέων  Ίδιοι πόροι  23. Υπενθυμίζει ότι το Κοινοβούλιο στο ψήφισμά του της 15ης Νοεμβρίου 1986 (1) εξέφρασε την προτίμησή του για τη δηλωτική μέθοδο όσον αφορά τον υπολογισμό των πόρων.  24. Ζητεί από την Επιτροπή να συνεχιστούν οι εργασίες που πραγματοποιούνται από τη Στατιστική Υπηρεσία της, η οποία συγκρίνει τον υπολογισμό της βάσης του ΦΠΑ που γίνεται βάσει των εθνικών λογαριασμών και της βάσης του ΦΠΑ που ανακοινώνεται από τα κράτη μέλη στις ετήσιες δηλώσεις τους, χωρίς ωστόσο να τίθεται υπό αμφισβήτηση ο χαρακτήρας του πόρου αυτού ως ιδίου πόρου.  ΕΓΤΠΕ - Τμήμα Εγγυήσεων  25. Υποστηρίζει τις προσπάθειες που καταβάλλει η Επιτροπή για την επίσπευση των διαδικασιών εκκαθάρισης των λογαριασμών σύμφωνα με τις παρατηρήσεις του που αποτελούν μέρος της απόφασης περί απαλλαγής για το 1983· ζητεί από την Επιτροπή να μεριμνήσει ώστε η εξάλειψη των καθυστερήσεων να μη γίνει σε βάρος της αποτελεσματικότητας των ελέγχων· καλεί την Επιτροπή να αναθεωρήσει το σύστημα των προκαταβολών κατά τρόπο ώστε η χορήγηση υπέρογκων προκαταβολών να δημιουργεί οικονομική συνυπευθυνότητα για τα ευνοούμενα κράτη μέλη.  26. Καλεί την Επιτροπή να αναδιοργανώσει τις υπηρεσίες της με στόχο την ελαχιστοποίηση του κινδύνου πραγματοποιήσεως μελλοντικών λανθασμένων υπολογισμών της γεωργικής δαπάνης καθιστώντας τις δημοσιονομικές πλευρές των πόρων του ΕΓΤΠΕ αποκλειστική ευθύνη της Γενικής Διευθύνσεως Προϋπολογισμών καθώς επίσης και καθιστώντας την εκκαθάριση των λογαριασμών ΕΓΤΠΕ και τον έλεγχο για την πρόληψη ατασθαλιών και ανωμαλιών ευθύνη της Γενικής Διευθύνσεως Δημοσιονομικού Ελέγχου.  27. Κρίνει ότι η ύπαρξη αποθεμάτων πολλών αγροτικών προϊόντων τονίζει τις αδυναμίες της κοινής αγροτικής πολιτικής (ΚΑΠ). Κρίνει συνεπώς απαραίτητη την υποβολή, μέσα σε έξι μήνες, προγράμματος εξάλειψης των αποθεμάτων για τα κυριότερα προϊόντα, που θα συνοδεύεται από συγκεκριμένες προτάσεις οι οποίες θα στοχεύουν στην απάλειψη του διαρθρωτικού προβλήματος της πλεονασματικής παραγωγής.  28. Διαπιστώνει ότι η κρατική αποθεματοποίηση στον τομέα του βοείου κρέατος φθάνει σε ανησυχητικές αναλογίες· το φαινόμενο αυτό εκδηλώθηκε ακόμη περισσότερο με τις στρεβλώσεις στη γεωγραφική κατανομή των αποθεμάτων παρέμβασης.  29. Καλεί την Επιτροπή και τα κράτη μέλη να ελαττώσουν στο ελάχιστο δυνατό τις αποσύρσεις των φρούτων από την αγορά ενθαρρύνοντας την πώληση των εν λόγω προϊόντων στις βιομηχανίες μεταποίησης.  30. Κρίνει ότι η Επιτροπή δεν αντέδρασε αρκετά γρήγορα όταν δημιουργήθηκαν σημαντικά αποθέματα βουτύρου και έτσι αναγκάστηκε να διαθέσει τα αποθέματα αυτά στην αγορά για να πουληθούν όσο όσο· της ζητεί να εφαρμόσει στρατηγική για την εμπορία και τη δωρεάν χορήγηση των αποθεμάτων αυτών, βελτιώνοντας τις δομές εμπορίας.  31. Ζητεί από την Επιτροπή να εφαρμόσει την κοινοτική ρύθμιση που αφορά τις ποσοστώσεις γαλακτοκομικών προϊόντων.  ΕΓΤΠΕ - Τμήμα Προσανατολισμού  32. Καλεί την Επιτροπή να προβεί σε σαφή καθορισμό των στόχων των παρεμβάσεών της στα πλαίσια του ΕΓΤΠΕ - τμήμα Προσανατολογισμού της ζητεί να αποφύγει τις παρεμβάσεις που έχουν αντιφατικά αποτελέσματα, είτε στα πλαίσια του ΕΓΤΠΕ - τμήμα Προσανατολισμού είτε μεταξύ των δραστηριοτήτων του ΕΓΤΠΕ - τμήμα Προσανατολισμού και του ΕΓΤΠΕ - τμήμα Εγγυήσεων  Περιφερειακό Ταμείο  33. Εκφράζει τη λύπη του για την παθητικότητα της Επιτροπής, όσον αφορά τη χρήση των πιστώσεων στο τμήμα εκτός ποσοστώσεων του ΕΤΠΑ· θεωρεί ότι η Επιτροπή θα πρέπει να εξαγγείλει και να ενθαρρύνει την υποβολή προγραμμάτων κοινοτικού ενδιαφέροντος εκ μέρους των κρατών μελών.  Κοινωνικός τομέας  34. Εκφράζει τη δυσαρέσκειά του για την αδυναμία να χρησιμοποιηθούν το 1984 οι πιστώσεις που προορίζονταν από το Κοινοβούλιο για τον κοινωνικό τομέα του προϋπολογισμού η οποία οδήγησε στη διαγραφή ορισμένων πιστώσεων παρά τις μεταρρυθμίσεις του Ευρωπαϊκού Κοινωνικού Ταμείου· ορισμένες απώλειες μπορούσαν να είχαν αποφευχθεί εάν η διοίκηση δεν είχε κρατήσει 40-60 εκατομμύρια ECU ως προστασία από τις νομισματικές διακυμάνσεις, πράγμα το οποίο αποδείχθηκε περιττό.  Διαχείριση των ερευνητικών και αναπτυξιακών προγραμμάτων  35. Ζητεί από την Επιτροπή να ελαστικοποιήσει τις διοικητικές διαδικασίες για την πρόσληψη προσωπικού και την πληρωμή των συμβαλλομένων.  Προσωπικό, δαπάνες λειτουργίας και κτήρια της Επιτροπής  36. Ζητεί από την Επιτροπή να εξασφαλίσει τη σύναψη σημαντικών συμβάσεων μόνο μετά από διαδικασία υποβολής προσφορών εκτός από σπάνιες περιπτώσεις κατεπείγουσας ανάγκης.  Αναπτυξιακή βοήθεια  37. Υπογραμμίζει το εξαιρετικά χαμηλό ποσοστό εκτέλεσης των πιστώσεων που προορίζονται για τη συνεργασία με τις αναπτυσσόμενες χώρες της Ασίας και της Λατινικής Αμερικής (κεφάλαιο 93) και με τις χώρες ΑΚΕ στα πλαίσια ειδικού προγράμματος για την καταπολέμηση της πείνας στον κόσμο (άρθρο 958).  38. Διαπιστώνει την αδυναμία της Επιτροπής να εκτελέσει σε ικανοποιητικό βαθμό τις πιστώσεις πληρωμών που προορίζονται για την αναπτυξιακή βοήθεια, η οποία διοχετεύεται μέσω μη κυβερνητικών οργανισμών· λαμβάνει γνώση των εξηγήσεων που έδωσε η Επιτροπή για το φαινόμενο αυτό: αλλά ζητεί την επείγουσα δράση των υπηρεσιών της Επιτροπής για την επίλυση αυτών των προβλημάτων με την τοποθέτηση περισσοτέρων υπαλλήλων, την χαλάρωση των κριτηρίων επιλογής σχεδίων έτσι ώστε να λαμβάνεται υπόψη η ανησυχία που συχνά διατυπώνεται από τους μη κυβερνητικούς οργανισμούς (ΜΚΟ), καθώς και την αυξημένη προσφυγή σε καθολικές απαλλαγές για ορισμένους μη κυβερνητικούς οργανισμούς (ΜΚΟ).  39. Ζητεί από την Αρχή του προϋπολογισμού να λάβει υπόψη την κατάσταση αυτή.  40. Ζητεί από την Επιτροπή να αυξήσει την αποτελεσματικότητα των υπηρεσιών της, να επιταχύνει τις διαδικασίες επεξεργασίας των φακέλων καθώς και καταβολής στους δικαιούχους, ιδίως όταν πρόκειται για μέτρια ποσά.  41. Επισημαίνει τη συνεχιζόμενη ανάγκη αναθεωρήσεως των διαδικασιών λήψεως αποφάσεων με στόχο την αύξηση της αποτελεσματικότητας και της ταχύτητας παραδόσεως της επισιτιστικής βοήθειας και εφιστά την προσοχή επί των σχετικών προτάσεων που υπέβαλε το Κοινοβούλιο.  42. Διαπιστώνει ότι η εφαρμογή της επισιτιστικής βοήθειας το 1984 παρουσίασε αισθητή βελτίωση σε σχέση με προηγούμενα χρόνια, αλλά πιστεύει ότι πολλά μπορούν ακόμα να γίνουν για να βελτιωθεί η κατάσταση και εκφράζει τη λύπη του ότι οι μέχρι σήμερα αναθεωρήσεις των διαδικασιών χορήγησης επισιτιστικής βοήθειας της Επιτροπής δεν έχουν τεθεί στη διάθεση του Κοινοβουλίου.  43. Υποστηρίζει τις προσπάθειες που καταβάλλει η Επιτροπή για να ενσωματώσει την επισιτισηική βοήθεια στις πολιτικές επισιτιστικής αυτάρκειας στις οποίες λαμβάνονται υπόψη οι συνθήκες που επικρατούν επιτόπου· οφείλει να διαπιστώσει ότι οι εν λόγω προσπάθειες έχουν μέχρι τώρα γίνει για περιορισμένο αριθμό χωρών.  44. Ζητεί από την Επιτροπή να λάβει τάχιστα σαφή θέση όσον αφορά την ανάληψη της υποχρέωσης από την Κοινότητα για τη μεταφορά της βοήθειας.  45. Καλεί την Επιτροπή να αυξήσει σημαντικά την εκπροσώπηση της ΕΟΚ στις χώρες της Λατινικής Αμερικής με σκοπό να επιτευχθεί λυσιτελέστερος συντονισμός των προγραμμάτων βοηθείας και να επιλυθούν τα οργανωτικά προβλήματα που επισήμανε το Ελεγκτικό Συνέδριο.  46. Καλεί την Επιτροπή να βελτιώσει τον έλεγχο των « αντισταθμιστικών κεφαλαίων» που προκύπτουν από την πώληση προϊόντων της επισιτιστικής βοήθειας.  47. Εγκρίνει την εντατικοποίηση των ελέγχων όσον αφορά την ποιότητα της βοήθειας· θα εξετάσει τα προβλήματα που τίθενται από την εκτέλεση των ελέγχων αυτών και συγκεκριμένα από τη χρησιμοποίηση για το σκοπό αυτό ιδιωτικών εταιρειών. Η περίπτωση της Τουρκίας  48. Αποδοκιμάζει την απόφαση της Επιτροπής να προβεί σε αμοιβές στα πλαίσια του τρίτου χρηματοδοτικού πρωτόκολλου με την Τουρκία πέραν των πιστώσεων που ενέγραψε η Αρχή του προϋπολογισμού για το θέμα αυτό· επισημαίνει ότι η διφορούμενη στάση του Συμβουλίου και η μη λήψη πολιτικής απόφασης από την πλευρά του έχουν επιδεινώσει το πρόβλημα της Επιτροπής· υπογραμμίζει ότι οι δυσκολίες που αντιμετωπίζει η Επιτροπή στην υπόθεση αυτή οφείλονται σε ανακριβή πρόβλεψη.  Δραστηριότητες χορήγησης και λήψης δανείων από την Κοινότητα  49. Ζητεί εκ νέου από την Επιτροπή να εξασφαλίσει ότι οι πληρωμές της Ευρωπαϊκής Τράπεζας Επενδύσεων για τις δραστηριότητες του νέου κοινοτικού μέσου (ΝΚΜ), της Ευρατόμ και της αναπτυξιακής βοήθειας δεν υπερβαίνουν το ποσό των διενεργουμένων διοικητικών εξόδων.  Απάτες και ατασθαλίες  50. Ζητεί από το Συμβούλιο να εγκρίνει το ταχύτερο δυνατό τις προτάσεις ρυθμίσεων για την ενίσχυση του δικαιώματος ελέγχου και δίωξης των ατασθαλιών, ιδιαίτερα στον τομέα των εσόδων.  51. Ζητεί από την Επιτροπή, βάσει των υφισταμένων ρυθμίσεων, να προβεί στο συντονισμό των διαφόρων ελέγχων που ασκούνται από τις υπηρεσίες της και να αυξήσει, σε συνδυασμό με τις εθνικές διοικήσεις, τους ελέγχους αυτούς και τις έρευνες στα κράτη μέλη.  52. Εμμένει στο γεγονός ότι:  α) θα πρέπει, να επινοηθούν ισχυρά μέτρα για να καλυφθούν τα εκκρεμούντα ποσά που επισημάνθηκαν ως παρανόμως διαφυγόντα κατά τα τελευταία χρόνια -προς το παρόν τα ποσά αυτά υπολογίζονται τουλάχιστον σε 100 εκατομμύρια ECU, σύμφωνα με την έκθεση του Ελεγκτικού Συνεδρίου (παράγραφος 4.25)·  β) η δημοσιότητα για την επιτυχή έκβαση προσφυγών κατά περιπτώσεων για απάτες και ατασθαλίες αποτελεί την καλύτερη δημόσια ποινή προκειμένου να μειωθεί η συχνότητα αυτού του φαινομένου.  (1) ΕΕ αριθ. L 356 της 31. 12. 1977, σ. 21.  (1) ΕΕ αριθ. C 345 της 31. 12. 1985, σ. 402.


Σημαντική ανακοίνωση νομικού περιεχομένου

|

52006DP0481

Απόφαση του Ευρωπαϊκού Κοινοβουλίου σχετικά με την αίτηση υπεράσπισης της ασυλίας και των προνομίων του Gérard Onesta (2006/2121(IMM))

Επίσημη Εφημερίδα αριθ. 314 E της 21/12/2006 σ. 0084 - 0085

		P6_TA(2006)0481Αίτηση υπεράσπισης της βουλευτικής ασυλίας του Gérard OnestaΑπόφαση του Ευρωπαϊκού Κοινοβουλίου σχετικά με την αίτηση υπεράσπισης της ασυλίας και των προνομίων του Gérard Onesta (2006/2121(IMM))Το Ευρωπαϊκό Κοινοβούλιο,- έχοντας υπόψη την αίτηση της Monica Frassoni για την υπεράσπιση της ασυλίας του Gérard Onesta σε σχέση με την ποινική δίωξή του ενώπιον του Τρίτου Τμήματος του Εφετείου της Τουλούζ στη Γαλλία, που υποβλήθηκε στις 17 Μαΐου 2006 και ανακοινώθηκε σε συνεδρίαση της ολομέλειας στις 31 Μαΐου 2006,- αφού άκουσε τον Gérard Onesta, σύμφωνα με το άρθρο 7, παράγραφος 3, του Κανονισμού του,- έχοντας υπόψη τα άρθρα 9 και 10 του Πρωτοκόλλου περί των Προνομίων και Ασυλιών των Ευρωπαϊκών Κοινοτήτων, της 8ης Απριλίου 1965, και το άρθρο 6, παράγραφος 2 της Πράξης σχετικά με την εκλογή των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία, της 20ής Σεπτεμβρίου 1976,- έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964 και στις 10 Ιουλίου 1986 [1],- έχοντας υπόψη το άρθρο 26 του Συντάγματος της Γαλλικής Δημοκρατίας,- έχοντας υπόψη το άρθρο 6, παράγραφος 3, και το άρθρο 7 του Κανονισμού του,- έχοντας υπόψη την έκθεση της Επιτροπής Νομικών Θεμάτων (A6-0386/2006),A. λαμβάνοντας υπόψη ότι ο Gérard Onesta είναι βουλευτής του Ευρωπαϊκού Κοινοβουλίου που εξελέγη κατά τις έκτες άμεσες εκλογές στις 10- 13 Ιουνίου 2004 και ότι η εντολή του ελέγχθηκε από το Κοινοβούλιο στις 14 Δεκεμβρίου 2004 [2],B. λαμβάνοντας υπόψη ότι κατά τη διάρκεια των συνόδων του Ευρωπαϊκού Κοινοβουλίου τα μέλη του απολαύουν εντός της επικρατείας των κρατών τους των ασυλιών που αναγνωρίζονται στα μέλη του Κοινοβουλίου της χώρας τους και ότι επίκληση της ασυλίας δεν δύναται να γίνει στην περίπτωση αυτόφωρου εγκλήματος· λαμβάνοντας υπόψη ότι αυτό δεν εμποδίζει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός από τα μέλη του [3],Γ. λαμβάνοντας υπόψη ότι στην προκειμένη περίπτωση η εφαρμοστέα διάταξη είναι το άρθρο 26, δεύτερο εδάφιο, του γαλλικού Συντάγματος, σύμφωνα με το οποίο κανένα μέλος του Κοινοβουλίου δεν συλλαμβάνεται για κακούργημα ή πλημμέλημα ούτε υπόκειται σε μέτρο στερητικό ή περιοριστικό της ελευθερίας του χωρίς την άδεια του Προεδρείου της Συνέλευσης της οποίας είναι μέλος· λαμβάνοντας υπόψη ότι δεν απαιτείται τέτοια άδεια σε περίπτωση αυτόφωρου κακουργήματος ή πλημμελήματος ή τελεσίδικης καταδίκης,Δ. λαμβάνοντας υπόψη ότι το Εφετείο της Τουλούζ καταδίκασε τον Gérard Onesta σε φυλάκιση τριών μηνών, επιβάλλοντάς του αυστηρότερη ποινή απ' ό,τι στον άλλο κατηγορούμενο, και ότι το εν λόγω δικαστήριο αιτιολόγησε τη διαφορετική απόφαση με το σκεπτικό ότι ο Gérard Onesta, υπό την ιδιότητά του ως μέλους ενός Κοινοβουλίου, είχε περισσότερο από οποιονδήποτε άλλο πολίτη τη δυνατότητα να προβάλει την άποψή του σε πολιτικά φόρουμ, ιδίως με την υποστήριξη άλλων εκλεγμένων μελών του κόμματός του, της ομάδας του στη Συνέλευση ή εν ανάγκη των μέσων ενημέρωσης, καθώς, σύμφωνα με το γαλλικό δικαστήριο, είναι ειδικός στην τέχνη της επικοινωνίας,E. λαμβάνοντας υπόψη ότι η αυστηρότερη τιμωρία του Gérard Onesta μόνο λόγω της ιδιότητάς του ως μέλους ενός Κοινοβουλίου αποτελεί σαφή διάκριση εις βάρος των εκλεγμένων πολιτικών, καθώς φαίνεται ότι, επειδή διαθέτουν άλλα και αποτελεσματικότερα μέσα έκφρασης, δεν τους επιτρέπεται να συμμετέχουν σε δημόσιες εκδηλώσεις κατά τον ίδιο τρόπο με τους άλλους πολίτες και ότι αυτό θα οδηγούσε στο απαράδεκτο συμπέρασμα ότι τα μέλη Κοινοβουλίων επιτρέπεται να ενεργούν μόνο στο πλαίσιο πολιτικών συνελεύσεων και ότι, έξω από αυτά τα φόρουμ, έχουν λιγότερα δικαιώματα και μέσα έκφρασης από οποιονδήποτε άλλο πολίτη,ΣΤ. λαμβάνοντας υπόψη ότι η εκ μέρους των γαλλικών αρχών μεροληπτική χρησιμοποίηση της διαδικασίας του αυτοφώρου εναντίον μόνο βουλευτών — επιλεγμένων ανάμεσα σε περισσότερα από 400 εμπλεκόμενα άτομα — αποτελεί καταχρηστική άσκηση εξουσίας με μοναδικό σκοπό την καταστρατήγηση του Πρωτοκόλλου περί των Προνομίων και Ασυλιών,Ζ. λαμβάνοντας υπόψη ότι ο Gérard Onesta υποστηρίζει πως η πρόθεσή του ήταν να επιστήσει την προσοχή στο γεγονός ότι το Ευρωπαϊκό Δικαστήριο αποφάνθηκε δυσμενώς για τη Γαλλία, επειδή η χώρα αυτή δεν μετέφερε στο εθνικό της δίκαιο την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον [4],Η. λαμβάνοντας υπόψη ότι πρόκειται για εξαιρετικά λεπτό ζήτημα με απαράδεκτες συνέπειες για τις εξουσίες του Ευρωπαϊκού Κοινοβουλίου και ότι η μεροληπτική στάση του γαλλικού δικαστηρίου και η συνακόλουθη πολιτική βλάβη για τα ατομικά δικαιώματα του Gérard Onesta πρέπει να αποδοκιμαστούν σθεναρά,Θ. λαμβάνοντας υπόψη ότι, αφού εξαντλήσει τα εγχώρια ένδικα μέσα, ο Gérard Onesta έχει ούτως ή άλλως δικαίωμα να προσφύγει στο Ευρωπαϊκό Δικαστήριο Ανθρώπινων Δικαιωμάτων του Στρασβούργου, και ότι το Ευρωπαϊκό Κοινοβούλιο ήδη εξετάζει μέτρα υποστήριξης,Ι. λαμβάνοντας υπόψη ότι οποιαδήποτε πολιτική δίωξη βουλευτή του προσβάλλει την ακεραιότητα του Ευρωπαϊκού Κοινοβουλίου ως πολιτικού θεσμικού οργάνου, δημοκρατικά εκλεγμένου από τους λαούς της Ευρώπης, και ισοδυναμεί με περιφρόνηση του Κοινοβουλίου, και ότι, ως δημοκρατικός πολιτικός θεσμός, το Ευρωπαϊκό Κοινοβούλιο είναι υποχρεωμένο να προασπίζει τις προνομίες του με όλα τα μέσα που διαθέτει,1. εκφράζει τη λύπη του για το γεγονός ότι, με τη σημερινή του μορφή, το Πρωτόκολλο περί των Προνομίων και Ασυλιών των Ευρωπαϊκών Κοινοτήτων της 8ης Απριλίου 1965 δεν παρέχει στο Ευρωπαϊκό Κοινοβούλιο τα μέσα για την ανάληψη δεσμευτικής δράσης με στόχο την προστασία του Gérard Onesta, και ως εκ τούτου αποφασίζει να μην υπερασπίσει την ασυλία του.[1] Υπόθεση 101/63, Wagner κατά Fohrmann και Krier, Συλλογή 1964, σελ. 397, και υπόθεση 149/85, Wybot κατά Faure και άλλων, Συλλογή 1986, σελ. 2391.[2] Απόφαση του Ευρωπαϊκού Κοινοβουλίου για τον έλεγχο της εντολής (ΕΕ C 226 E της 15.9.2005, σ. 51).[3] Άρθρο 10 του Πρωτοκόλλου περί των προνομίων και ασυλιών των Ευρωπαϊκών Κοινοτήτων της 8ης Απριλίου 1965.[4] ΕΕ L 106 της 17.4.2001, σ. 1.--------------------------------------------------


title: 2013/789/ΕΕ: Απόφαση του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2013/003 DE/First Solar από τη Γερμανία)

text:
               21.12.2013

               EL

               Επίσημη Εφημερίδα της Ευρωπαϊκής Ένωσης

               L 349/97

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 11ης Δεκεμβρίου 2013
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2013/003 DE/First Solar από τη Γερμανία)
   (2013/789/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα εξής:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους βοηθά να επανεντάσσονται στην αγορά εργασίας.

               (2)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατομμυρίων EUR ετησίως.

               (3)

               Στις 12 Απριλίου 2013, η Γερμανία υπέβαλε αίτηση κινητοποίησης του ΕΤΠ λόγω απολύσεων στη First Solar Manufacturing GmbH και τη συμπλήρωσε με πρόσθετες πληροφορίες κατά το διάστημα έως τις 14 Αυγούστου 2013. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Η Επιτροπή προτείνει συνεπώς την κινητοποίηση ποσού ύψους 2 305 357 EUR.

               (4)

               Το ΕΤΠ πρέπει, συνεπώς, να κινητοποιηθεί προκειμένου να χορηγηθεί χρηματοδοτική συνεισφορά σχετικά με την αίτηση που υπέβαλε η Γερμανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 2 305 357 EUR σε πιστώσεις ανάληψης υποχρεώσεων και πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 11 Δεκεμβρίου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         V. LEŠKEVIČIUS

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

32000D0221

2000/221/ΕΚ: Απόφαση του Συμβουλίου, της 13ης Μαρτίου 2000, για το διορισμό ενός αναπληρωματικού μέλους από την Ελλάδα στην Επιτροπή των Περιφερειών

Επίσημη Εφημερίδα αριθ. L 071 της 18/03/2000 σ. 0022 - 0022

ΑΠΟΦΑΣΗ ΤΟΥ ΣΥΜΒΟΥΛΙΟΥτης 13ης Μαρτίου 2000για το διορισμό ενός αναπληρωματικού μέλους από την Ελλάδα στην Επιτροπή των Περιφερειών(2000/221/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας τα ακόλουθα:Μετά το θάνατο του κ. Φιλίππου Αμοιρίδη, μέλους από την Ελλάδα, ο οποίος γνωστοποιήθηκε στο Συμβούλιο στις 7 Φεβρουαρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,Έχοντας υπόψη την πρόταση της ελληνικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Μιχαήλ Στυλιανίδης διορίζεται αναπληρωματικό μέλος της Επιτροπής των Περιφερειών, εις αντικατάσταση του κ. Φιλίππου Αμοιρίδη, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Βρυξέλλες, 13 Μαρτίου 2000.Για το ΣυμβούλιοΟ ΠρόεδροςJ. PINA MOURA(1) ΕΕ L 28 της 4.2.1998, σ. 19.


title: 86/577/ΕΟΚ: Απόφαση του Συμβουλίου της 3ης Νοεμβρίου 1986 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδονησίας για το εμπόριο των κλωστοϋφαντουργικών προϊόντων λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

text:
29 . 11 . 86                          Επίσημη Εφημερίδα των Ευρωπαϊκών Κοινοτήτων                           Αριθ . L 338/9
                                             ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                  της 3ης Νοέμβριου 1986
                για τη σύναψη του προσθέτου πρωτοκόλλου της συμφωνίας μεταξύ της Ευρωπαϊκής Οικονομι
                 κής Κοινότητας και της Δημοκρατίας της Ινδονησίας για το εμπόριο των κλωστοϋφαντουργικών
                 προϊόντων λόγω της προσχώρησης του Βασιλείου της Ισπανίας και της Πορτογαλικής
                                               Δημοκρατίας στην Κοινότητα
                                                       (86/ 577/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                         κής Κοινοτητας και της Δημοκρατίας της Ινδονησίας για το
                                                                 εμπόριο κλωστοϋφαντουργικών προϊόντων , λόγω της προ
Έχοντας υπόψη :                                                  σχώρησης του Βασιλείου της Ισπανίας και της Πορτογαλι
                                                                 κής Δημοκρατίας στην Κοινότητα .
τη συνθήκη για την ίδρυση της Ευρωπαϊκής Οικονομικής
Κοινότητας , και ιδίως το άρθρο 113 ,
                                                                 Το κείμενο του πρωτοκόλλου επισυνάπτεται στην παρούσα
τη σύσταση της Επιτροπής ,                                       απόφαση .
Εκτιμώντας ότι πρέπει να εγκριθεί το πρόσθετο πρωτόκολλο
της συμφωνίας μεταξύ της Ευρωπαϊκής Οικονομικής Κοινό                                    Άρθρο 2
τητας και της Δημοκρατίας της Ινδονησίας για το εμπόριο
κλωστοϋφαντουργικών προϊόντων, για να ληφθεί υπόψη η             Ο πρόεδρος του Συμβουλίου προβαίνει στην κοινοποίηση που
προσχώρηση του Βασιλείου της Ισπανίας και της Πορτογα           προβλέπεται στο άρθρο 4 του πρόσθετου πρωτοκόλλου .
λικής Δημοκρατίας στην Κοινότητα ,
ΑΠΟΦΑΣΙΖΕΙ :                                                     Βρυξέλλες, 3 Νοεμβρίου 1986 .
                          Άρθρο 1                                                                        Για το Συμβούλιο
Εγκρίνεται, εξ ονόματος της Κοινότητας, το πρόσθετο πρω                                                    O Πρόεδρος
τόκολλο της συμφωνίας μεταξύ της Ευρωπαϊκής Οικονομι                                                         A. CLARK


title: 2010/366/: Απόφαση του Συμβουλίου, της 29ης Ιουνίου 2010 , για τον διορισμό στην Επιτροπή των Περιφερειών ενός τακτικού μέλους από τη Ρουμανία

text:
               1.7.2010

               EL

               Επίσημη Εφημερίδα της Ευρωπαϊκής Ένωσης

               L 166/21

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Ιουνίου 2010
   για τον διορισμό στην Επιτροπή των Περιφερειών ενός τακτικού μέλους από τη Ρουμανία
   (2010/366/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης και ιδίως το άρθρο 305,
   την πρόταση της ρουμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015 (1).

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Cristian ANGHEL,

         ΑΠΟΦΑΣΙΖΕΙ:
   Άρθρο 1
   Διορίζεται στην Επιτροπή των Περιφερειών ως τακτικό μέλος για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο κ. Romeo STAVARACHE

                  Primarul municipiului Bacău, județul Bacău

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Λουξεμβούργο, 29 Ιουνίου 2010.

            Για το Συμβούλιο

            Η Πρόεδρος

         E. ESPINOSA

      (1)  ΕΕ L 348 της 29.12.2009, σ. 22 και ΕΕ L 12 της 19.1.2010, σ. 11.


title: 2006/863/ΕΚ: Απόφαση του Συμβουλίου, της 13ης Νοεμβρίου 2006 , για την τροποποίηση της απόφασης 2004/793/ΕΚ σχετικά με την ολοκλήρωση της διαδικασίας διαβουλεύσεων με τη Δημοκρατία του Τόγκο βάσει του άρθρου 96 της συμφωνίας της Κοτονού

text:
               1.12.2006

               EL

               Επίσημη Εφημερίδα της Ευρωπαϊκής Ένωσης

               L 335/42

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 13ης Νοεμβρίου 2006
   για την τροποποίηση της απόφασης 2004/793/ΕΚ σχετικά με την ολοκλήρωση της διαδικασίας διαβουλεύσεων με τη Δημοκρατία του Τόγκο βάσει του άρθρου 96 της συμφωνίας της Κοτονού
   (2006/863/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού, στις 23 Ιουνίου 2000 (1) και αναθεωρήθηκε στο Λουξεμβούργο στις 25 Ιουνίου 2005 (2), και ιδίως το άρθρο 96,
   την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας εταιρικής σχέσης ΑΚΕ-ΕΚ (3), και ιδίως το άρθρο 3,
   την πρόταση της Επιτροπής,
   Εκτιμώντας τα ακόλουθα:

               (1)

               Η απόφαση 2004/793/ΕΚ του Συμβουλίου, της 15ης Νοεμβρίου 2004 (4), σχετικά με την ολοκλήρωση της διαδικασίας διαβουλεύσεων με τη Δημοκρατία του Τόγκο βάσει του άρθρου 96 της συμφωνίας της Κοτονού, προβλέπει περίοδο ισχύος 24 μηνών από την ημερομηνία της έκδοσής της για την παρακολούθηση των κατάλληλων μέτρων.

               (2)

               Η πολιτική κρίση του 2005, που ακολούθησε το θάνατο του προέδρου Eyadema, αποτέλεσε απρόβλεπτο γεγονός που έθεσε υπό αμφισβήτηση το αρχικό χρονοδιάγραμμα για την εφαρμογή των δεσμεύσεων που είχε αναλάβει η κυβέρνηση του Τόγκο και δεν επέτρεψε την επίτευξη των καθορισμένων στόχων εντός της προθεσμίας που είχε ταχθεί αρχικά, ιδίως τη διοργάνωση πρόωρων κοινοβουλευτικών εκλογών.

               (3)

               Κατά τη λήξη αυτής της περιόδου παρακολούθησης, είχαν τηρηθεί πολλές δεσμεύσεις και οι κυριότερες εναπομένουσες δεσμεύσεις οδήγησαν σε συγκεκριμένες πρωτοβουλίες. Ωστόσο, πλείονα σημαντικά μέτρα πρέπει ακόμα να εφαρμοσθούν, όσον αφορά τα θεμελιώδη στοιχεία της συμφωνίας της Κοτονού,

         ΑΠΟΦΑΣΙΖΕΙ:
   Άρθρο 1
   Η ισχύς της απόφασης 2004/793/ΕΚ σχετικά με την ολοκλήρωση της διαδικασίας διαβουλεύσεων με τη Δημοκρατία του Τόγκο βάσει του άρθρου 96 της συμφωνίας της Κοτονού παρατείνεται κατά δώδεκα μήνες, μέχρι τις 15 Νοεμβρίου 2007. Επανεξετάζεται τακτικά ανά εξάμηνο.
   Άρθρο 2
   Τα μέτρα που θεσπίζονται στην απόφαση 2004/793/ΕΚ βάσει των κατάλληλων μέτρων που αναφέρονται στο άρθρο 96 παράγραφος 2 στοιχείο γ) της συμφωνίας της Κοτονού τροποποιούνται κατά τα οριζόμενα στο σχέδιο επιστολής που περιλαμβάνεται στο παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 13 Νοεμβρίου 2006.

            Για το Συμβούλιο

            Ο Πρόεδρος

         E. TUOMIOJA

      (1)  ΕΕ L 317 της 15.12.2000, σ. 3.

      (2)  ΕΕ L 287 της 28.10.2005, σ. 4.

      (3)  ΕΕ L 317 της 15.12.2000, σ. 376.

      (4)  ΕΕ L 349 της 25.11.2004, σ. 17.

      ΠΑΡΑΡΤΗΜΑ
      Υπόψη του πρωθυπουργού, προέδρου της κυβερνήσεως της Δημοκρατίας του Τόγκο
      Κύριε πρωθυπουργέ,
      Η Ευρωπαϊκή Ένωση αποδίδει μεγάλη σημασία στις διατάξεις του άρθρου 9 της συμφωνίας της Κοτονού. Ο σεβασμός των δικαιωμάτων του ανθρώπου, ο σεβασμός των δημοκρατικών αρχών και η τήρηση του κράτους δικαίου, στα οποία βασίζεται η εταιρική σχέση ΑΚΕ-ΕΕ, αποτελούν θεμελιώδη στοιχεία της εν λόγω συμφωνίας και, επομένως, το θεμέλιο λίθο των σχέσεών μας.
      Η Ευρωπαϊκή Ένωση θεώρησε, το 2004, ότι η πολιτική κατάσταση στο Τόγκο συνιστούσε παραβίαση αυτών των θεμελιωδών στοιχείων και άρχισε, τον Απρίλιο του 2004, διαβουλεύσεις βάσει του άρθρου 96 της συμφωνίας, στο πλαίσιο των οποίων η κυβέρνηση ανέλαβε 22 δεσμεύσεις. Αυτές οι διαβουλεύσεις οδήγησαν σε συμπεράσματα που γνωστοποιήθηκαν στον πρόεδρο της κυβερνήσεως στην προηγούμενη αλληλογραφία της 15ης Νοεμβρίου 2004.
      Τα κατάλληλα μέτρα προβλέπουν περίοδο παρακολούθησης 24 μηνών που λήγει στις 14 Νοεμβρίου 2006. Κατά την περίοδο αυτή, κατέστη δυνατόν να λάβει χώρα εντατικός πολιτικός διάλογος, που συνοδεύθηκε, μεταξύ άλλων, από αποστολές παρακολούθησης από κοινού με το Συμβούλιο και την Επιτροπή τον Ιούλιο του 2005, τον Μάρτιο του 2006 και τον Οκτώβριο του 2006.
      Η παρακολούθηση των αναληφθεισών δεσμεύσεων έδειξε σημαντική βελτίωση της κατάστασης κατά το τέλος του 2004, την οποία όμως ακολούθησε επιδείνωση λόγω των επεισοδίων που ακολούθησαν το θάνατο του προέδρου Eyadema, το 2005. Από τον Ιούνιο του 2005, εφαρμόσθηκε πολιτική ανοίγματος και από τον παρόντα απολογισμό διαφάνηκε σημαντική και τακτική βελτίωση της κατάστασης, όπως αποδεικνύεται και από την πρόσφατη συνολική πολιτική συμφωνία, γεγονός για το οποίο συγχαίρουμε όλα τα ενδιαφερόμενα μέρη και τις αρχές του Τόγκο.
      Μεταξύ των κύριων πρωτοβουλιών που ανελήφθησαν, δυνάμει της τήρησης των 22 δεσμεύσεων, θα επισημαίνουμε ιδίως τα εξής:

                  —

                  τη διεξαγωγή πραγματικού πολιτικού διαλόγου στο Τόγκο που επέτρεψε στο σύνολο των κομμάτων να συζητήσουν όλα τα ανεπίλυτα θέματα στο πλαίσιο μιας ανοιχτής ημερήσιας διάταξης. Ο διάλογος αυτός οδήγησε στην υπογραφή πολιτικής συμφωνίας από το σύνολο των συμμετεχόντων, στις 20 του παρελθόντος Αυγούστου. Το υπογραφέν κείμενο φιλοδοξεί να θέσει τις βάσεις μιας διαρκούς εθνικής συμφιλίωσης και υπερβαίνει τις δεσμεύσεις που αναλήφθηκαν έναντι της Ευρωπαϊκής Ένωσης. Εκτός από τα θέματα σχετικά με το εκλογικό πλαίσιο και την ατιμωρησία, εξετάζει, επίσης, τη συνέχιση των συνταγματικών μεταρρυθμίσεων και των μεταρρυθμίσεων στο στρατό,

                  —

                  τη συγκρότηση κυβέρνησης εθνικής ενότητας, με συμμετοχή μελών της αντιπολίτευσης, στο πλαίσιο της τήρησης της συμφωνίας της 20ής Αυγούστου,

                  —

                  τη δέσμευση για την προετοιμασία κοινοβουλευτικών εκλογών τη διενέργεια των οποίων ανακοίνωσε η Ανεξάρτητη Εθνική Εκλογική Επιτροπή για τον Ιούνιο 2007,

                  —

                  την εφαρμογή του νέου κώδικα του Τύπου, τις προσπάθειες για πιο αξιόπιστη κάλυψη της επικαιρότητας από τα μέσα μαζικής ενημέρωσης και μία πρώτη ανασύνθεση της Ανώτατης Αρχής Οπτικοακουστικών Μέσων και Επικοινωνίας,

                  —

                  τη θέσπιση προγράμματος μεταρρύθμισης της δικαιοσύνης, την απελευθέρωση πολιτικών κρατουμένων που συνελήφθησαν κατά τα επεισόδια του 2005 και τη βελτίωση των όρων κράτησης,

                  —

                  την υπογραφή, στις 10 Ιουλίου 2006, ενός πρωτοκόλλου συμφωνίας με την Ύπατη Αρμοστεία των Ηνωμένων Εθνών για τα Δικαιώματα του Ανθρώπου, για το άνοιγμα ενός γραφείου στη Λομέ, που θα είναι επιφορτισμένο να βοηθά την κυβέρνηση και να παρακολουθεί το θέμα των δικαιωμάτων του ανθρώπου στο Τόγκο.

            Σας συγχαίρουμε επίσης και για τις πρωτοβουλίες που υπερβαίνουν το πλαίσιο των 22 δεσμεύσεων. Πρόκειται για τη μεταρρύθμιση του στρατού, στον οποίο θα πρέπει να γίνεται διαχωρισμός των αποστολών εξωτερικής άμυνας και εσωτερικής ασφάλειας και το θέμα των προσφύγων, για τους οποίους το πρώτο που πρέπει να γίνεται είναι η αποκατάσταση της εμπιστοσύνης.
      Δεν υπάρχει αμφιβολία ότι το σύνολο των αναληφθεισών δράσεων θα συμβάλει στην αποκατάσταση της δημοκρατίας και στο σεβασμό των δικαιωμάτων του ανθρώπου και ότι βαίνει προς την κατεύθυνση της τήρησης των δεσμεύσεων που έχουν αναληφθεί.
      Στο εν λόγω πλαίσιο αποκατάστασης της εμπιστοσύνης μεταξύ της Ευρωπαϊκής Ένωσης και του Τόγκο, επιθυμούμε να συνεχισθεί εμπεριστατωμένος διάλογος για τα ακόλουθα θέματα:

                  —

                  παγίωση της προόδου που επιτεύχθηκε, η οποία θα πρέπει να επιβεβαιωθεί κατά τις επόμενες εκλογικές διαδικασίες,

                  —

                  εφαρμογή ενός εκλογικού πλαισίου που θα γίνει αποδεκτό από όλα τα μέρη και θα καθορισθεί στη συνολική πολιτική συμφωνία, που θα επιτρέπει τη διεξαγωγή ελεύθερων και διαφανών κοινοβουλευτικών εκλογών,

                  —

                  καθορισμός ενός νομικού πλαισίου που θα διοργανώνει τη χρηματοδότηση των πολιτικών κομμάτων,

                  —

                  συνέχιση της διαδικασίας αποκέντρωσης,

                  —

                  επίλυση του θέματος καταπολέμησης της ατιμωρησίας, συμπεριλαμβανομένης της δημιουργίας επιτροπής έρευνας και επιτροπής για την ενθάρρυνση της εθνικής συμφιλίωσης, όπως προβλέπεται στις παραγράφους 2.2 και 2.4 της συνολικής πολιτικής συμφωνίας, και εγγυήσεις για την τήρηση των δικαιωμάτων του ανθρώπου, όπως προκύπτουν από τη δέσμευση 2.1,

                  —

                  αναθεώρηση του καταστατικού της Εθνικής Επιτροπής των Δικαιωμάτων του Ανθρώπου και η ανασύνθεσή της, όπως και συγκρότηση, στη Λομέ, Γραφείου Ύπατου Αρμοστή των Ηνωμένων Εθνών για τα Δικαιώματα του Ανθρώπου.

            Η Ευρωπαϊκή Ένωση, έχοντας επίγνωση της προόδου που σημειώθηκε στο Τόγκο και εκτιμώντας το δρόμο που απομένει ακόμα να διανυθεί, αποφάσισε να παρατείνει την περίοδο παρακολούθησης της απόφασης της 15ης Νοεμβρίου 2004 σε 36 μήνες, ώστε να δώσει στις αρχές του Τόγκο τον απαραίτητο χρόνο για να ολοκληρώσουν τις αναληφθείσες δεσμεύσεις. Τακτικές επιθεωρήσεις, στις οποίες θα συνεργάζονται η προεδρία της Ευρωπαϊκής Ένωσης και η Ευρωπαϊκή Επιτροπή, θα πραγματοποιούνται με συχνότητα μη υπερβαίνουσα τους έξι μήνες.
      Για να υποστηριχθεί η τρέχουσα μεταρρυθμιστική διαδικασία, η Ευρωπαϊκή Ένωση επιθυμεί να προσαρμόσει τα κατάλληλα μέτρα.
      Στο πλαίσιο αυτό, τα υπόλοιπα του 6ου και 7ου ΕΤΑ θα χρησιμοποιηθούν σύμφωνα με τους στόχους που καθορίσθηκαν στα κατάλληλα μέτρα για να ενισχύσουν τη διεξαγωγή κοινοβουλευτικών εκλογών, για να χρηματοδοτήσουν διευκόλυνση για την τεχνική συνεργασία που προορίζεται να στηρίξει, μεταξύ άλλων, την εφαρμογή των 22 δεσμεύσεων, για να υποστηρίξουν ένα πρόγραμμα μεταρρύθμισης της δικαιοσύνης και ευαισθητοποίησης για τα δικαιώματα του ανθρώπου, καθώς και για να χρηματοδοτήσουν ένα κοινωνικό πρόγραμμα εργασιών με υψηλή ένταση εργατικού δυναμικού.
      Το εκλογικό πλαίσιο θεσπίσθηκε και η ημερομηνία των εκλογών καθορίσθηκε· όθεν, είναι δυνατό να λάβει χώρα η κοινοποίηση του 9ου ΕΤΑ και η εφαρμογή του 9ου ΕΤΑ καθώς και η κοινοποίηση και η εφαρμογή του πλαισίου Αμοιβαίων Υποχρεώσεων για το Ταμείο Stabex 1995-1999.
      Δεχθείτε, παρακαλώ, κύριε πρωθυπουργέ, την έκφραση της βαθύτατης εκτίμησής μου.
      Βρυξέλλες,

         Για το Συμβούλιο

         Για την Επιτροπή


title: Απόφαση (ΚΕΠΠΑ) 2017/1280 της Eπιτροπής Πολιτικής και Ασφάλειας, της 11ης Ιουλίου 2017, για την παράταση της θητείας του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2017)

text:
               15.7.2017

               EL

               Επίσημη Εφημερίδα της Ευρωπαϊκής Ένωσης

               L 184/63

         ΑΠΌΦΑΣΗ (ΚΕΠΠΑ) 2017/1280 ΤΗΣ EΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 11ης Ιουλίου 2017
   για την παράταση της θητείας του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2017)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2005/889/ΚΕΠΠΑ του Συμβουλίου, της 25ης Νοεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα, EU BAM Rafah (1), και ιδίως το άρθρο 10 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 1 της κοινής δράσης 2005/889/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), συμπεριλαμβανομένης της απόφασης διορισμού του αρχηγού αποστολής.

               (2)

               Στις 7 Ιουλίου 2015 η ΕΠΑ εξέδωσε την απόφαση EU BAM Rafah/1/2015 (2), για τον διορισμό της κας Natalina CEA ως αρχηγού αποστολής της EU BAM Rafah από την 1η Ιουλίου 2015 έως την 30ή Ιουνίου 2016.

               (3)

               Στις 12 Ιουλίου 2016 η ΕΠΑ εξέδωσε την απόφαση EU BAM Rafah/1/2016 (3), για την παράταση της θητείας της κας Natalina CEA ως αρχηγού αποστολής της EU BAM Rafah για την περίοδο έως την 30ή Ιουνίου 2017.

               (4)

               Στις 4 Ιουλίου 2017 το Συμβούλιο εξέδωσε την απόφαση (ΚΕΠΠΑ) 2017/1193 (4), για την παράταση της εντολής της EUBAM Rafah από την 1η Ιουλίου 2017 έως την 30ή Ιουνίου 2018.

               (5)

               O Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας της κας Natalina CΕΑ ως αρχηγού αποστολής της EU BAM Rafah από την 1η Ιουλίου 2017 έως τις 30 Ιουνίου 2018,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία της κας Natalina CEA ως αρχηγού αποστολής της EU BAM Rafah παρατείνεται από την 1η Ιουλίου 2017 έως τις 30 Ιουνίου 2018.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Ιουλίου 2017.

      Βρυξέλλες, 11 Ιουλίου 2017.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 327 της 14.12.2005, σ. 28.

      (2)  Απόφαση (ΚΕΠΠΑ) 2015/1128 της Επιτροπής Πολιτικής και Ασφάλειας, της 7ης Ιουλίου 2015, σχετικά με τον διορισμό του Αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2015) (ΕΕ L 184 της 11.7.2015, σ. 16).

      (3)  Απόφαση (ΚΕΠΠΑ) 2016/1194 της Επιτροπής Πολιτικής και Ασφάλειας, της 12ης Ιουλίου 2016, για την παράταση της θητείας του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2016) (ΕΕ L 197 της 22.7.2016, σ. 3).

      (4)  Απόφαση (ΚΕΠΠΑ) 2017/1193 του Συμβουλίου, της 4ης Ιουλίου 2017, για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 172 της 5.7.2017, σ. 12).


Avis juridique important

|

31994D0067

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιανουαρίου 1994 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ Ευρωπαϊκής Οικονομικής Κοινότητας και της Αραβικής Δημοκρατίας της Συρίας

Επίσημη Εφημερίδα αριθ. L 032 της 05/02/1994 σ. 0044 - 0044 Φινλανδική ειδική έκδοση: Κεφάλαιο 11 τόμος 29 σ. 0006  Σουηδική ειδική έκδοση: Κεφάλαιο 11 τόμος 29 σ. 0006

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιανουαρίου 1994 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ Ευρωπαϊκής Οικονομικής Κοινότητας και της Αραβικής Δημοκρατίας της Συρίας (94/67/ΕΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 3 δεύτερο εδάφιο,  τη σύσταση της Επιτροπής (1),  τη σύμφωνη γνώμη του Ευρωπαϊκού Κοινοβουλίου (2),  Εκτιμώντας ότι πρέπει να εγκριθεί το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας,  ΑΠΟΦΑΣΙΖΕΙ:   Άρθρο 1  Το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας, εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 22 παράγραφος 1 του πρωτοκόλλου (3).   Άρθρο 3  Η παρούσα απόφαση παράγει αποτελέσματα από την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 24 Ιανουαρίου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ  (1) ΕΕ αριθ. C 16 της 24. 1. 1991, σ. 9.  (2) ΕΕ αριθ. C 20 της 24. 1. 1994.  (3) Βλέπε σελίδα 49 της παρούσας Επίσημης Εφημερίδας.


title: 2013/61/ΕΕ: Απόφαση του Συμβουλίου, της 22ας Ιανουαρίου 2013 , για τον διορισμό στην Επιτροπή των Περιφερειών ενός αναπληρωματικού μέλους από τη Γερμανία

text:
               25.1.2013

               EL

               Επίσημη Εφημερίδα της Ευρωπαϊκής Ένωσης

               L 22/23

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιανουαρίου 2013
   για τον διορισμό στην Επιτροπή των Περιφερειών ενός αναπληρωματικού μέλους από τη Γερμανία
   (2013/61/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση αναπληρωματικού μέλους της Επιτροπής των Περιφερειών μένει κενή λόγω του διορισμού της κ. Dagmar MÜHLENFELD ως τακτικού μέλους της Επιτροπής των Περιφερειών (3),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               η κ. Helma OROSZ, Oberbürgermeisterin der Stadt Dresden.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 22 Ιανουαρίου 2013.

            Για το Συμβούλιο

            Ο Πρόεδρος

         M. NOONAN

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.

      (3)  ΕΕ L 287 της 18.10.2012, σ. 11.


title: Απόφαση (ΕΕ) 2016/1546 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/308

         ΑΠΌΦΑΣΗ (ΕΕ) 2016/1546 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0077/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (4), και ιδίως το άρθρο 39,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A8-0106/2016),

               1.

               χορηγεί απαλλαγή στον εντεταλμένο διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εντεταλμένο διευθυντή του Ευρωπαϊκού Οργανισμού Σιδηροδρόμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 238.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 164 της 30.4.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2014/571/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Υποστήριξης για το Άσυλο για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/187

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Υποστήριξης για το Άσυλο για το οικονομικό έτος 2012
   (2014/571/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Ευρωπαϊκής Υπηρεσίας Υποστήριξης για το Άσυλο, για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Υπηρεσίας Υποστήριξης για το Άσυλο, για το οικονομικό έτος 2012, που συνοδεύεται από τις απαντήσεις της Υπηρεσίας (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ίδρυση Ευρωπαϊκής Υπηρεσίας Υποστήριξης για το Άσυλο (4), και συγκεκριμένα το άρθρο 35,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0187/2014),

               1.

               χορηγεί απαλλαγή στον εκτελεστικό διευθυντή της Ευρωπαϊκής Υπηρεσίας Υποστήριξης για το Άσυλο όσον αφορά την εκτέλεση του προϋπολογισμού της Υπηρεσίας για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της Ευρωπαϊκής Υπηρεσίας Υποστήριξης για το Άσυλο, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 73.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 132 της 29.5.2010, σ. 11.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2014/204/ΕΕ: Απόφαση του Συμβουλίου, της 11ης Φεβρουαρίου2014 , για την υπογραφή, εξ ονόματος της Ένωσης, και τηνπροσωρινή εφαρμογή της ρύθμισης μεταξύ της Ευρωπαϊκής Ένωσης και τουΒασιλείου της Νορβηγίας σχετικά με τις λεπτομέρειες συμμετοχής του στηνΕυρωπαϊκή Υπηρεσία Υποστήριξης για το Άσυλο

text:
               12.4.2014

               EL

               Επίσημη Εφημερίδα της Ευρωπαϊκής Ένωσης

               L 109/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Φεβρουαρίου 2014
   για την υπογραφή, εξ ονόματος της Ένωσης, και την προσωρινή εφαρμογή της ρύθμισης μεταξύ της Ευρωπαϊκής Ένωσης και του Βασιλείου της Νορβηγίας σχετικά με τις λεπτομέρειες συμμετοχής του στην Ευρωπαϊκή Υπηρεσία Υποστήριξης για το Άσυλο
   (2014/204/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 74 και το άρθρο 78 παράγραφοι 1 και 2, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου (1) προβλέπει ότι η Ευρωπαϊκή Υπηρεσία Υποστήριξης για το Άσυλο είναι ανοικτή στη συμμετοχή της Ισλανδίας, του Λιχτενστάιν, της Νορβηγίας και της Ελβετίας υπό την ιδιότητα του παρατηρητή. Εξάλλου, ο εν λόγω κανονισμός προβλέπει ότι εκπονούνται διευθετήσεις για να καθορισθούν ιδίως η φύση, η έκταση και οι λεπτομέρειες συμμετοχής των χωρών αυτών στις εργασίες της Ευρωπαϊκής Υπηρεσίας Υποστήριξης για το Άσυλο.

               (2)

               Στις 27 Ιανουαρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις για τη σύναψη ρύθμισης μεταξύ της Ευρωπαϊκής Ένωσης και του Βασιλείου της Νορβηγίας σχετικά με τις λεπτομέρειες συμμετοχής του στην Ευρωπαϊκή Υπηρεσία Υποστήριξης για το Άσυλο (η «ρύθμιση»). Οι διαπραγματεύσεις περατώθηκαν με επιτυχία και η συμφωνία μονογραφήθηκε στις 28 Ιουνίου 2013.

               (3)

               Η ρύθμιση θα πρέπει να υπογραφεί και θα πρέπει να εφαρμόζεται προσωρινά εκκρεμούσης της ολοκλήρωσης των διαδικασιών για τη σύναψή της.

               (4)

               Όπως προσδιορίζεται στην αιτιολογική σκέψη 21 του κανονισμού (ΕΕ) αριθ. 439/2010, το Ηνωμένο Βασίλειο και η Ιρλανδία συμμετέχουν και δεσμεύονται από τον εν λόγω κανονισμό. Επομένως, θα πρέπει να θέσουν σε ισχύ το άρθρο 49 παράγραφος 1 του κανονισμού (ΕΕ) αριθ. 439/2010 συμμετέχοντας στην παρούσα απόφαση. Το Ηνωμένο Βασίλειο και η Ιρλανδία συμμετέχουν συνεπώς στην παρούσα απόφαση.

               (5)

               Όπως προσδιορίζεται στην αιτιολογική σκέψη 22 του κανονισμού (ΕΕ) αριθ. 439/2010, η Δανία δεν συμμετέχει και δεν δεσμεύεται από τον εν λόγω κανονισμό. Η Δανία δεν συμμετέχει, συνεπώς, στην παρούσα απόφαση.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και του Βασιλείου της Νορβηγίας σχετικά με τις λεπτομέρειες συμμετοχής του στην Ευρωπαϊκή Υπηρεσία Υποστήριξης για το Άσυλο με την επιφύλαξη της σύναψης της εν λόγω ρύθμισης.
   Το κείμενο της ρύθμισης επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη ρύθμιση εξ ονόματος της Ένωσης.
   Άρθρο 3
   Η συμφωνία εφαρμόζεται σε προσωρινή βάση σύμφωνα το άρθρο 13 παράγραφος 3 εν αναμονή της ολοκλήρωσης των διαδικασιών για τη σύναψή της (2).
   Άρθρο 4
   Η παρούσα απόφαση τίθεται σε ισχύ την ημερομηνία της έκδοσής της.

      Βρυξέλλες, 11 Φεβρουαρίου 2014.

            Για το Συμβούλιο

            O Πρόεδρος

         Ε. ΒΕΝΙΖΕΛΟΣ

      (1)  Κανονισμός (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ίδρυση Ευρωπαϊκής Υπηρεσίας Υποστήριξης για το Άσυλο (ΕΕ L 132 της 29.5.2010, σ. 11).

      (2)  Η ημερομηνία από την οποία θα εφαρμόζεται η ρύθμιση προσωρινά θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

41994D0017

Κεκτημένο του Σένγκεν - Απόφαση της εκτελεστικής επιτροπής της 22ας Δεκεμβρίου 1994 σχετικά με την καθιέρωση και εφαρμογή του συστήματος Σένγκεν στους αερολιμένες και τα δευτερεύοντα αεροδρόμια [SCH/Com-ex (94) 17, rev. 4]

Επίσημη Εφημερίδα αριθ. L 239 της 22/09/2000 σ. 0168 - 0172

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 22ας Δεκεμβρίου 1994σχετικά με την καθιέρωση και εφαρμογή του συστήματος Σένγκεν στους αερολιμένες και τα δευτερεύοντα αεροδρόμια[SCH/Com-ex (94) 17, rev. 4]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας Σένγκεν,τα άρθρα 4 και 6 της ανωτέρω σύμβασης,Λαμβάνοντας γνώση του εγγράφου σχετικά με την καθιέρωση και την εφαρμογή του καθεστώτος Σένγκεν στα διεθνή και δευτερεύοντα αεροδρόμια [SCH/I-Front (94) 39, rev. 9], το εγκρίνει καιΑΠΟΦΑΣΙΖΕΙ:Ενόψει της καθιέρωσης και της εφαρμογής του καθεστώτος Σένγκεν στα διεθνή και δευτερεύοντα αεροδρόμια, τίθενται σε εφαρμογή τα μέτρα που εκτίθενται στο παράρτημα.Βόννη, 22 Δεκεμβρίου 1994.Ο ΠρόεδροςB. SchmidbauerΑΠΟΦΑΣΗσχετικά με την καθιέρωση και την εφαρμογή του καθεστώτος Σένγκεν στα διεθνή και τα δευτερεύοντα αεροδρόμιαSCH/I-Front (94) 39, rev. 9Κατά την καθιέρωση του καθεστώτος Σένγκεν στα διεθνή και τα δευτερεύοντα αεροδρόμια, πρέπει να ληφθεί υπόψη η σημασία που προσλαμβάνει η εναέρια οδός για την παράνομη μετανάστευση καθώς και η λειτουργία των αεροδρομίων ως εσωτερικών και εξωτερικών συνόρων. Τα συμβαλλόμενα μέρη θεωρούν ότι επιβάλλεται η υλοποίηση των ακόλουθων μέτρων:1. Δεδομένης της ανάγκης να αποφευχθεί η ανάμειξη των ροών των επιβατών των εσωτερικών και διεθνών πτήσεων -κατά την άφιξη, πριν τη διεξαγωγή ελέγχου από τις συνοριακές αστυνομικές αρχές και κατά την αναχώρηση, μετά τον έλεγχο αυτόν- και λαμβανομένου υπόψη ότι θα πρέπει πριν τη θέση της σύμβασης εφαρμογής Σένγκεν σε ισχύ να έχουν ολοκληρωθεί όλα τα απαραίτητα μέτρα προκειμένου να διασφαλιστεί ο φυσικός διαχωρισμός των επιβατών σε όλα τα αεροδρόμια -για το αεροδρόμιο Άμστερνταμ/Σχίπολ δόθηκε κατ' εξαίρεση προθεσμία έως τα τέλη του 1995, υπό τον όρο ότι θα γίνεται ο διαχωρισμός της ροής των επιβατών με την εφαρμογή διοικητικών μέτρων- η σύμβαση εφαρμογής Σένγκεν θα τεθεί σε ισχύ και για την εναέρια κυκλοφορία κατά την ημερομηνία που όρισε η εκτελεστική επιτροπή(1).Τα συμβαλλόμενα μέρη προβαίνουν σε αμοιβαία ενημέρωση κατά την προπαρασκευαστική φάση από τις 22 Δεκεμβρίου 1994 έως τις 26 Μαρτίου 1995 αναφορικά με τα μέτρα τα οποία λαμβάνονται.2. Προκειμένου να μειωθεί ο χρόνος αναμονής κατά τη διεξαγωγή των ελέγχων για τα υποκείμενα στο κοινοτικό δίκαιο άτομα, τα οποία υποβάλλονται κατά κανόνα αποκλειστικά σε ελέγχους ταυτότητας, πρέπει να προβλέπονται ειδικά ξεχωριστά σημεία ελέγχου, τα οποία θα φέρουν ως ομοιόμορφη ελάχιστη ένδειξη σε όλα τα κράτη Σένγκεν, το έμβλημα της Ευρωπαϊκής Ένωσης, καθώς και το σύμβολο "EU" εντός κύκλου περιστοιχισμένου με αστέρες. Τα σημεία ελέγχου για υπηκόους τρίτων κρατών θα φέρουν την επιγραφή "Non-EU-Nationals". Στις λατινογενείς χώρες, οι ενδείξεις αυτές θα είναι "UE" και "Non UE".3. Στα δευτερεύοντα αεροδρόμια -ήτοι τα αεροδρόμια εκείνα τα οποία δεν έχουν καθεστώς διεθνούς αεροδρομίου έναντι του οικείου εθνικού δικαίου, αλλά στα οποία επιτρέπονται διεθνείς πτήσεις- οι συνθήκες ελέγχου προσαρμόζονται βάσει εκείνων που ισχύουν στα διεθνή αεροδρόμια, με τις ακόλουθες εξαιρέσεις:- Προς αποφυγήν οιουδήποτε κινδύνου, πρέπει να ελέγχονται οι επιβάτες των πτήσεων εντός Σένγκεν για τις οποίες δεν είναι δυνατόν να διαπιστωθεί απόλυτα εάν προέρχονται ή εάν κατευθύνονται αποκλειστικά προς κάποιο συμβαλλόμενο κράτος, χωρίς να προσγειώνονται στο έδαφος ενός τρίτου κράτους.- Όταν ο όγκος της κυκλοφορίας στα δευτερεύοντα αεροδρόμια δεν το απαιτεί, δεν είναι αναγκαίο τα όργανα ελέγχου να είναι συνεχώς παρόντα στα αεροδρόμια αυτά στο μέτρο που διασφαλίζεται ότι, σε περίπτωση ανάγκης, το προσωπικό μπορεί να βρεθεί επιτόπου σε εύλογο χρονικό διάστημα. Οι ιθύνοντες των αεροδρομίων αυτών πρέπει να υποχρεούνται να ενημερώνουν εγκαίρως τις αρμόδιες αστυνομικές αρχές για την αναχώρηση και την άφιξη πτήσης προερχομένης από τρίτη χώρα. Επιτρέπεται η προσφυγή σε βοηθητικά αστυνομικά όργανα, στο μέτρο που αυτό προβλέπεται από την εθνική νομοθεσία.- Κατά κανόνα, στα δευτερεύοντα αεροδρόμια είναι δυνατό να μην καθιερωθούν μέσα φυσικού διαχωρισμού μεταξύ των ροών των επιβατών των εσωτερικών και διεθνών πτήσεων.Το κοινό εγχειρίδιο θα συμπληρωθεί με διατάξεις σχετικά με τα δευτερεύοντα αεροδρόμια.(1) Η διάταξη αυτή στηρίζεται στο σκεπτικό ότι η απόφαση θέσεως της σύμβασης σε ισχύ θα υιοθετηθεί στις 22 Δεκεμβρίου 1994 και ότι θα μεσολαβήσει προθεσμία τριών μηνών μεταξύ της αποφάσεως αυτής και της θέσεως της σύμβασης σε ισχύ.ΚΑΘΙΕΡΩΣΗ ΤΟΥ ΚΑΘΕΣΤΩΤΟΣ ΣΕΝΓΚΕΝ ΣΤΑ ΔΙΕΘΝΗ ΚΑΙ ΔΕΥΤΕΡΕΥΟΝΤΑ ΑΕΡΟΔΡΟΜΙΑΣτο πλαίσιο του συστήματος Σένγκεν τα αεροδρόμια διαδραματίζουν σημαντικό ρόλο. Αφενός μεν, ενέχουν μεγάλη σημασία ως οδοί πρόσβασης για τη συνεχώς αυξανόμενη ροή ταξιδιωτών και ως εκ τούτου για τους λαθρομετανάστες, αφετέρου δε αποτελούν ταυτόχρονα εσωτερικά και εξωτερικά σύνορα και αποτελούν συνεπώς έναν ιδιαίτερο τομέα ο οποίος παρουσιάζει μία σειρά ειδικών προβλημάτων.Ειδικότερα πρόκειται για τις ακόλουθες πτυχές:- θέση σε ισχύ της σύμβασης εφαρμογής Σένγκεν,- διοχέτευση των ροών επιβατών στα αεροδρόμια,- εναρμόνιση της έντασης των ελέγχων της εναέριας κυκλοφορίας με τα πρότυπα Σένγκεν,- ιδιαιτερότητες των δευτερευόντων αεροδρομίων.1. Θέση σε ισχύ της σύμβασης εφαρμογής ΣένγκενΤο καθεστώς Σένγκεν καθιερώνει στον τομέα αυτό έναν ουσιώδη νεωτερισμό: οι επιβάτες των εσωτερικών πτήσεων ανεξαρτήτως υπηκοότητας δεν υποβάλλονται πλέον σε έλεγχο ενώ οι επιβάτες πτήσεων προερχομένων από τρίτες χώρες ελέγχονται ανάλογα με την υπηκοότητά τους λιγότερο ή περισσότερο εξονυχιστικά κατά την είσοδο και την έξοδο. Προκειμένου να επιτευχθούν ταυτόχρονα οι δύο αυτοί στόχοι, χρειάζεται να γίνει διαχωρισμός των δύο κατηγοριών επιβατών. Έτσι θα αποφευχθεί αφενός ο έλεγχος επιβατών των εσωτερικών πτήσεων και αφετέρου η άνευ ελέγχου είσοδος επιβατών στον ενιαίο χώρο Σένγκεν από πτήσεις με προέλευση τρίτες χώρες.Ο πλήρης διαχωρισμός είναι δυνατό να πραγματοποιηθεί μόνο με φυσικό τρόπο και κατά κύριο λόγο μέσω της κατάλληλης υποδομής. Μεταξύ αυτών υπολογίζονται μέτρα όπως η κατασκευή διατειχισμάτων στους υφιστάμενους χώρους ελέγχου επιβατών, η χρήση διαφόρων ορόφων στα υπάρχοντα κτίρια ή η διοχέτευση της κυκλοφορίας μέσω διαφορετικών τερματικών.Λαμβανομένου υπόψη ότι θα πρέπει να ολοκληρωθούν τα απαραίτητα μέτρα υποδομής σε όλα τα αεροδρόμια τη στιγμή της θέσης σε ισχύ της σύμβασης εφαρμογής Σένγκεν, ενώ σε ό, τι αφορά το αεροδρόμιο του Σχίπολ δόθηκε κατ' εξαίρεση προθεσμία έως τα τέλη του 1995 υπό τον όρο ότι κατά τη διάρκεια της προθεσμίας αυτής, ο διαχωρισμός της ροής των επιβατών θα διασφαλίζεται με την εφαρμογή διαδικαστικών μέτρων, η σύμβαση εφαρμογής θα τεθεί καταρχήν σε ισχύ και σε ό, τι αφορά την εναέρια κυκλοφορία κατά την ημερομηνία που όρισε η εκτελεστική επιτροπή(1).Κατά την προπαρασκευαστική φάση -μεταξύ της 22ας Δεκεμβρίου 1994 και της 26ης Μαρτίου 1995- τα συμβαλλόμενα μέρη ενημερώνονται αμοιβαία για τα μέτρα που λαμβάνουν.2. Διοχέτευση των ροών επιβατών στα αεροδρόμιαΑπό δοκιμές κατεδείχθη ότι η εφαρμογή των περί ελέγχου διατάξεων Σένγκεν, ειδικότερα έναντι υπηκόων τρίτων χωρών, οδηγεί σε σημαντική αύξηση της διάρκειας των ελέγχων και προκαλεί μακρύτερες περιόδους αναμονής. Προκειμένου να διατηρηθεί σε ανεκτά επίπεδα ο χρόνος που απαιτείται για τη διεξαγωγή ελέγχων τουλάχιστον για τα υποκείμενα στο κοινοτικό δίκαιο άτομα, πρέπει στις περιπτώσεις αυτές να δοθεί βαρύτητα στην επίσπευση της διεξαγωγής των ελέγχων.Έτσι, προσφέρεται η δυνατότητα να προβλέπονται ξεχωριστές θέσεις ελέγχου για τα υποκείμενα στο κοινοτικό δίκαιο άτομα, ώστε τα άτομα αυτά, τα οποία κατά κανόνα υπόκεινται σε περιορισμένο έλεγχο, να μην υφίστανται καθυστερήσεις επειδή στην ίδια θύρα αλλοδαποί ελέγχονται εξονυχιστικά και επί μακρόν. Ωστόσο η εμπειρία κατέδειξε ότι οι επιβάτες παρατάσσονται στη σωστή σειρά όταν ακολουθούν τη σχετική σήμανση εφόσον αυτή εν γένει παρουσιάζεται με κατανοητό τρόπο. Στην περίπτωση αυτή, όσο περισσότερο ομοιόμορφη είναι η σήμανση τόσο περισσότερο τηρούνται οι ενδείξεις. Πρέπει να καταβληθούν προσπάθειες ώστε να συμφωνηθεί η εφαρμογή κοινής πρακτικής σε όλα τα κράτη Σένγκεν.Θα πρέπει να προβλέπονται για τα υποκείμενα στο κοινοτικό δίκαιο άτομα ειδικά ξεχωριστά σημεία ελέγχου, τα οποία θα φέρουν ως ομοιόμορφη ελάχιστη ένδειξη σε όλα τα κράτη Σένγκεν, το έμβλημα της Ευρωπαϊκής Ένωσης, καθώς και την ένδειξη EU εντός κύκλου περιστοιχισμένου με αστέρες. Τα σημεία ελέγχου για υπηκόους τρίτων κρατών θα φέρουν την επιγραφή "Non-EU-Nationals". Στις λατινογενείς χώρες, οι ενδείξεις αυτές θα είναι "UE" και "Non UE".3. Εναρμόνιση της έντασης των ελέγχων της εναέριας κυκλοφορίας με τα πρότυπα ΣένγκενΓια τους συνοριακούς ελέγχους στα αεροδρόμια που αποτελούν εξωτερικά σύνορα ισχύουν οι ίδιες βασικές αρχές με εκείνες που διέπουν τον έλεγχο των ταξιδιωτών στα οδικά σημεία διέλευσης. Σε αντίθεση με τα εκεί δεδομένα, στην εναέρια κυκλοφορία διαδραματίζει ωστόσο ειδικό ρόλο ο παράγοντας χρόνος κυρίως σε ό, τι αφορά τις ανταποκρίσεις.Στην περίπτωση αυτή, πρόκειται για εναρμόνιση των επιταγών ασφαλείας και των χρονικών περιορισμών. Σε περίπτωση αμφιβολιών, προτεραιότητα ωστόσο πρέπει να δοθεί στις απαιτήσεις ασφαλείας.Η διάρκεια του συνόλου της διαδικασίας ελέγχου εξαρτάται όχι μόνο από τον όγκο των δραστηριοτήτων της αστυνομίας των συνόρων αλλά και από σειρά άλλων παραγόντων, όπως για παράδειγμα ο αριθμός επιβατών, η σύνθεση των ταξιδιωτών, η διάρθρωση των κτιρίων και άλλα θέματα. Οι περιστάσεις διαφέρουν ανά αεροδρόμιο. Έρευνες της ΙΑΤΑ κατέδειξαν ότι υπέρβαση κατά 40 δευτερόλεπτα της μέσης διάρκειας ελέγχου ανά επιβάτη διαταράσσει αισθητά τη λειτουργία του αεροδρομίου. Δοκιμές που πραγματοποιήθηκαν βάσει των διατάξεων Σένγκεν όσον αφορά τους ελέγχους επιβεβαίωσαν τα αποτελέσματα αυτά. Δεδομένου ότι ο διαθέσιμος χώρος και οι ικανότητες υποδοχής είναι περιορισμένοι, η κατάσταση αυτή δεν μπορεί να μεταβληθεί από τη μια μέρα στην άλλη ακόμη και με ενισχύσεις σε προσωπικό.Για το λόγο αυτό πρέπει να προβλεφθούν για τα αεροδρόμια, πέραν της αύξησης του προσωπικού, ειδικές διαδικασίες βάσει των οποίων θα τηρείται το επίπεδο των ελέγχων Σένγκεν και η διάρκεια των οποίων δεν θα είναι παντελώς ασύμβατη με τους χρονικούς περιορισμούς των άλλων συστημάτων που πρέπει επίσης να ληφθούν υπόψη, όπως για παράδειγμα η διεθνής εναέρια κυκλοφορία.Πρέπει να υπάρξει διαχωρισμός μεταξύ των οργανωτικών μέτρων, υλοποιήσιμων βραχυπρόθεσμα, και των μέτρων που στηρίζονται σε πολύπλοκη τεχνική η υλοποίηση της οποίας απαιτεί περισσότερο χρόνο.Τα συμβαλλόμενα μέρη προτείνουν να εξεταστεί η σκοπιμότητα λήψης των ακόλουθων μέτρων:3.1. Οργανωτικές μέθοδοιΤα μέτρα που υπάγονται στη κατηγορία αυτή πρέπει να επιτρέπουν την ορθολογικοποίηση και την επιτάχυνση της διαδικασίας ελέγχων, χωρίς παραταύτα να δημιουργούν έλλειμμα ασφαλείας.- Η δημιουργία μίας δεύτερης σειράς ελέγχου θα διευκόλυνε το προσωπικό που απασχολείται στις καμπίνες ελέγχου να απαλλαγεί από τις δύσκολες περιπτώσεις αναθέτοντας αυτές στα όργανα της δεύτερης σειράς, και διατηρώντας έτσι τον ταχύ ρυθμό του ελέγχου των ροών επιβατών.- Βάσει της απόφασης των υπουργών και υφυπουργών της 6ης Νοεμβρίου 1992, οι έλεγχοι στα εξωτερικά σύνορα είναι αποτελεσματικοί από πλευράς των επιταγών Σένγκεν, εάν ο βαθμός έντασής τους αντιστοιχεί στους κινδύνους και απειλές που παρουσιάζουν τα διάφορα τρίτα κράτη. Τα συμβαλλόμενα μέρη Σένγκεν ενημερώνονται μεταξύ τους για τις πρακτικές διαδικασίες.Για το σκοπό αυτό τα συμβαλλόμενα μέρη προτίθενται να ζητήσουν προσεχώς στις αρχές ασφαλείας να ερευνήσουν τους κινδύνους και τις απειλές που προέρχονται από τρίτες χώρες.- Ένα επιπλέον μέσο για την ταχύτερη διεξαγωγή ελέγχου των επιβατών και ταυτόχρονα την οικονομία σε προσωπικό είναι οι αυτοματοποιημένοι συνοριακοί έλεγχοι. Πρόκειται για αυτοματοποιημένη επαλήθευση είτε μέσω ηλεκτρονικής ανάγνωσης εγγράφου διέλευσης των συνόρων είτε μέσω "chip card". Η επίσπευση των διαδικασιών επιτυγχάνεται κυρίως μέσω της εγκατάστασης σημαντικού αριθμού τέτοιων συσκευών, οι οποίες δεν απαιτούν ιδιαιτέρως μεγάλο χώρο και η εκμετάλλευση των οποίων μπορεί να αποβεί σαφώς πιο συμφέρουσα από εκείνη ενός σταθμού ελέγχου στον οποίο υπηρετεί προσωπικό.Η διαδικασία αυτή επιτρέπει να επαληθεύεται κατά τρόπο λεπτομερή και ενημερωμένο εάν πληρούνται όλες οι προϋποθέσεις εισόδου, χάρη στην πρόσβαση στα ηλεκτρονικά αρχεία αναζητήσεων, στις επαληθεύσεις που πραγματοποιούνται προ της παροχής αδείας για χρήση της αυτοματοποιημένης διαδικασίας και στους επαναλαμβανόμενους ελέγχους. Επιπλέον, όλα τα όργανα των συνοριακών αρχών θα μπορούν, περιπτώσεως συντρεχούσης, να διενεργούν συμπληρωματικούς ελέγχους.3.2. Advanced-Passenger-Information-SystemΠροκειμένου να προσαρμοσθεί η ένταση των ελέγχων στις επιταγές Σένγκεν πρέπει να διερευνηθούν νέες δυνατότητες. Δεδομένου ότι το διαθέσιμο περιθώριο για την αύξηση της διάρκειας των ελέγχων μετά την προσγείωση δεν μπορεί να αυξηθεί κατά βούληση, θα πρέπει να βρεθεί λύση για την κατάσταση αυτή μέσω εκ των προτέρων ελέγχων που θα πραγματοποιούνται προ της προσγείωσης των αεροπλάνων. Μία τέτοια διαδικασία χρησιμοποιείται ήδη εν μέρει στη διεθνή αεροπλοΐα και έχει οργανωθεί με τρόπον ώστε τα στοιχεία περί προσώπων να διαβιβάζονται διά της ηλεκτρονικής οδού στο αεροδρόμιο αφίξεως μετά την απογείωση του αεροπλάνου. Οι αρχές των συνόρων του αεροδρομίου προορισμού μπορούν τότε να αρχίσουν να συγκρίνουν τα στοιχεία αυτά με εκείνα που βρίσκονται στα αρχεία αναζητήσεων και πληροφοριών και κατά κανόνα διαθέτουν αρκετό χρόνο για την εργασία αυτή.3.3. Προέλεγχοι (Pre-Flight-Inspections)Η διαδικασία "Pre-Flight-Inspection" παρέχει μία επιπλέον δυνατότητα διεξαγωγής προκαταρκτικών ελέγχων επί πτήσεων προερχομένων από τρίτες χώρες. Κατά τη διάρκεια των ελέγχων αυτών τα όργανα ελέγχου του κράτους προορισμού μπορούν, βάσει μιας σύμβασης διεθνούς δικαίου, να διενεργούν ελέγχους στο αεροδρόμιο προέλευσης, προκειμένου να επαληθεύουν εάν οι επιβάτες πληρούν ορισμένες προϋποθέσεις για να εισέλθουν στο κράτος Σένγκεν προορισμού και εάν μπορούν να επιβιβαστούν στην πτήση. Κατά συνέπεια, πρόκειται για ένα μέτρο, το οποίο συμπληρώνει τους ελέγχους εισόδου στο αεροδρόμιο προορισμού, το οποίο όμως δεν τους αντικαθιστά.4. Ιδιαιτερότητες των δευτερευόντων αεροδρομίωνΣτα αεροδρόμια τα οποία έναντι του οικείου εθνικού δικαίου δεν έχουν καθεστώς του διεθνούς αεροδρομίου, αλλά στα οποία επιτρέπονται οι διεθνείς πτήσεις, οι επιβάτες των διεθνών πτήσεων εκτός Σένγκεν υποβάλλονται σε έλεγχο προσώπων [μέρος ΙΙ σημείο 3.3.3 του κοινού εγχειριδίου(2)].Προς αποφυγήν οιουδήποτε κινδύνου, πρέπει να ελέγχονται οι επιβάτες των πτήσεων εντός Σένγκεν για τις οποίες δεν είναι δυνατόν να διαπιστωθεί απόλυτα εάν προέρχονται ή εάν κατευθύνονται αποκλειστικά προς κάποιο συμβαλλόμενο κράτος, χωρίς να προσγειώνονται στο έδαφος ενός τρίτου κράτους.Όταν ο όγκος της κυκλοφορίας στα αεροδρόμια δεν το απαιτεί, δεν είναι αναγκαίο τα όργανα ελέγχου να είναι συνεχώς παρόντα στα αεροδρόμια αυτά στο μέτρο που διασφαλίζεται ότι, σε περίπτωση ανάγκης, το προσωπικό μπορεί να είναι επιτόπου σε εύλογο χρονικό διάστημα. Οι ιθύνοντες των αεροδρομίων πρέπει να υποχρεούνται να ενημερώνουν εγκαίρως τις αρμόδιες συνοριακές αστυνομικές αρχές για την αναχώρηση και την άφιξη πτήσης τρίτης χώρας. Επιτρέπεται η προσφυγή σε βοηθητικά αστυνομικά όργανα, στο μέτρο που αυτό προβλέπεται από την εθνική νομοθεσία.Δεδομένου ότι η κυκλοφορία στα δευτερεύοντα αεροδρόμια κατά κανόνα είναι σποραδική, είναι καταρχήν δυνατό να μην καθιερωθούν στα σημεία αυτά μέσα φυσικού διαχωρισμού μεταξύ των επιβατών των εσωτερικών και των διεθνών πτήσεων.Θα προστεθούν διατάξεις σχετικά με τα δευτερεύοντα αεροδρόμια στο κοινό εγχειρίδιο.(1) Η διάταξη αυτή στηρίζεται στο σκεπτικό ότι η απόφαση θέσεως της σύμβασης σε ισχύ θα υιοθετηθεί στις 22 Δεκεμβρίου 1994 και ότι θα μεσολαβήσει προθεσμία τριών μηνών μεταξύ της αποφάσεως αυτής και της θέσεως της σύμβασης σε ισχύ.(2) Εμπιστευτικό έγγραφο. Βλέπε έγγραφο SCH/Com-ex (98) 17.


title: 2013/393/ΚΕΠΠΑ: Απόφαση 2013/393/ΚΕΠΠΑ του Συμβουλίου, της 22ας Ιουλίου 2013 , για την τροποποίηση της απόφασης 2013/382/ΚΕΠΠΑ σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               23.7.2013

               EL

               Επίσημη Εφημερίδα της Ευρωπαϊκής Ένωσης

               L 198/47

         ΑΠΌΦΑΣΗ 2013/393/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Ιουλίου 2013
   για την τροποποίηση της απόφασης 2013/382/ΚΕΠΠΑ σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαρτίου 2010, το Συμβούλιο εξέδωσε την απόφαση 2010/168/ΚΕΠΠΑ (1) για τον διορισμό του κ. Vygaudas UŠACKAS ως ειδικού εντεταλμένου της Ευρωπαϊκής Ένωσης («ΕΕΕΕ») στο Αφγανιστάν.

               (2)

               Στις 15 Ιουλίου 2013, το Συμβούλιο εξέδωσε την απόφαση 2013/382/ΚΕΠΠΑ (2) για την παράταση της εντολής του ΕΕΕΕ έως τις 30 Ιουνίου 2014.

               (3)

               Θα πρέπει να διοριστεί νέος ΕΕΕΕ στο Αφγανιστάν για την περίοδο από 1ης Σεπτεμβρίου 2013 έως 30 Ιουνίου 2014.

               (4)

               Η απόφαση 2013/382/ΚΕΠΠΑ θα πρέπει να τροποποιηθεί αναλόγως.

               (5)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 της απόφασης 2013/382/ΚΕΠΠΑ αντικαθίσταται από το ακόλουθο κείμενο:

      «Άρθρο 1
      Ειδικός εντεταλμένος της Ευρωπαϊκής Ένωσης
      1.   Η εντολή του κ. Vygaudas UŠACKAS ως ΕΕΕΕ στο Αφγανιστάν παρατείνεται έως την 31η Αυγούστου 2013.
      2.   Ως ΕΕΕΕ στο Αφγανιστάν για την περίοδο από 1ης Σεπτεμβρίου 2013 έως 30 Ιουνίου 2014 διορίζεται ο κ. Franz-Michael SKJOLD MELLBIN.
      3.   Η εντολή του ΕΕΕΕ μπορεί να λήξει νωρίτερα, με απόφαση του Συμβουλίου, μετά από πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 22 Ιουλίου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 75 της 23.3.2010, σ. 22.

      (2)  ΕΕ L 193 της 16.7.2013, σ. 22.